Ministar pravde i državne uprave Nikola Selaković na sastanku sa državnim sekretarom Ministarstva pravde Savezne republike Nemačke gospođom Birgit Grudman razgovarao je o razvoju pravosudnog sistema i pomoći reformama pravosuđa u Srbiji, od strane nemačkih organizacija za međunarodnu saradnju. Tema razgovora bili su i dosadašnji rezultati rada Ministarstva pravde i državne uprave, kao i njegovi budući planovi.\n„Nemačka je veoma zainteresovana da Srbiji bude jedna vrsta partnera u razvoju njenog pravosuđa i pravnog sistema na putu evropskih integracija, što do sada nije bilo prisutno na dnevnom redu između Ministarstva pravde Srbije i Ministarstva pravde Savezne republike Nemačke“, rekao je ministar Selaković, ocenivši da od strane Nemačke postoji velika spremnost da podrži jačanje srpskih pravosudnih institucija. „Pokazali su veliko interesovanje za trenutno stanje u našem pravosuđu i o svemu onome što Ministarstvo pravde i državne uprave čini kako bi se ispravile negativne posledice reforme pravosuđa, koja je sprovođena poslednje tri godine, ali i da se tekuće aktivnosti u cilju popravljanja tog stanja, sprovode na jedan dobar i zadovoljavajući način“, dodao je Selaković.\nMinistar Selaković rekao je da nemačko Ministarstvo pravde, takođe jedan od organizatora konferencije na kojoj je učestvovao u Berlinu. „Konferencija je bila posvećena regulatornoj reformi, odnosno reformi zakonodavnog postupka koja postoji, ne samo u Srbiji, već i u svim drugim zemljama u tranziciji“, naglasio je Selaković. „U vezi sa tim, na sastanku sa gospođom Grudman bilo je reči o zakonodavnoj aktivnosti u Srbiji, kao i o svim onim zakonskim projektima koji iz Ministarstva pravde i državne uprave odlaze pred poslanike u Narodnu skupštinu“, zaključio je ministar.


Miloš - Najbolja vremenska prognoza - SerbianMeteo\nU petak se očekuje pretežno oblačno, ponegde sa kratkotrajnim slabijim padavinama. Temperatura bez značajnije promene u odnosu na sredu i četvrtak, između 5°C i 8°C u nižim predelima. U večernjim satima u košavskom području...\nU toku naredne noći će u celoj zemlji doći do prestanka padavina i postepenog razvedravanja. Od srede do petka se očekuje promenljivo oblačno vreme sa dužim sunčanim periodima. Uslova za povremene padavine će biti...\nToplo vreme za ovo doba godine se zadržava i u sredu i četvrtak, ali će doći do značajnog pojačanja jugoistočnog vetra, naročito u četvrtak kada se na severu zemlje očekuju i olujni udari košave....


Šahovska groznica! Karlsenova totalna dominacija ili rađanje prvog velikog rivalstva u 21. veku? - Sportske.net\nAko je iko u Partizanu zaslužio da reši derbi, onda je to Edo Murić!Treba li nam još duža JSL? Zar i ovih 30 kola nisu previše?Takav je Žo Lovernj, zato ga ''Grobari'' i vole...\nNekad Fišer i Spaski, Karpov i Kasparov... a danas - Magnus Karlsen i Sergej Karjakin!\nOva dvojica 26-godišnjaka u Njujorku, u periodu od 11. do 30. novembra, vode borbu za titulu novog prvaka sveta u šahu, a u ulozi branioca naslova je norveški šahista, koji iza sebe već ima dve osvojene titule.\nOn je pre dve godine bio bolji od iskusnog Indijca Višvanatana Ananda, a osvajanjem nove titule bi na najlepši način proslavio i svoj 26. rođendan, baš 30. novembra, ukoliko pitanje pobednika ne bude rešeno i koji dan ranije.\nIako je šahovska istorija bogata brojnim velikanima ovog sporta, Magnus Karlsen se već izdvojio kao šahista sa najvećim rejtingom svih vremena (2861), a u godinama pred njim ostaje mu da i po broju titula nadmaši sve nekadašnje šampione.\nNorveško ''čudo od deteta'' se za zvanje velemajstora izborilo sa samo 13 godina i 148 dana, ali je Karjakin po tom osnovu bolji, jer je velemajstorsko zvanje zaslužio sa 12 godina i sedam meseci i po tome je svetski rekorder.\nKarlsen je na početku svoje karijere, osim po velikom talentu za ovu igru, postao prepoznatljiv i po atraktivnom, napadačkom stilu igre. Ipak, kako sam priznaje, kada je došao na najviši nivo, shvatio je da mora da ''povuče ručnu''.\n''Kada sam bio mlađi, trudio sam se da dobijam partije u veoma agresivnom stilu, napadao sam sve vreme i tako lomio otpor protivnika. Ali, kada sam stigao do najvišeg nivoa, naišao sam na protivnike koji su se mnogo bolje branili, pa se sada trudim da budem pragmatičan. Bez obzira kakav rizik preuzimam, uvek pokušavam da kontrolišem igru'', izjavio je Karlsen tim povodom.\nKada je u pitanju njegov rival, Sergej Karjakin, on je deset meseci stariji, u januaru će napuniti 27 godina, a priliku da izađe na megdan aktuelnom šampionu dobio je trijumfom nad Fabijanom Karuanom, u finalu Turnira kandidata, održanom u Moskvi ove godine.\nKarjakin je rođen na Krimu, a za Rusiju nastupa od 2009. godine. Pre toga je predstavljao Ukrajinu, iako je izjavljivao da se oduvek osećao kao Rus i da maksimalno podržava Rusiju kao državu.\nTrenutno je na rang listi na devetom mestu sa rejtingom 2772, dok prvoplasirani Karlsen sada ima rejting 2853.\nOsim za titulu, njih dvojica će se boriti i za vredne novčane nagrade. Ukupni nagradni fond iznosi 1.1 milion dolara, a biće podeljen 60:40 u procentima, u korist pobednika, naravno.\nOvo je prvi put posle 21 godine da su Sjedinjene Američke Države domaćin borbe za titulu prvaka sveta, pa se mnogi nadaju da će i ta činjenica, uz to što se radi o predstavnicima nove, mlade generacije, doprineti da se opadajuća popularnost šaha povrati na nekadašnji nivo, kada su se partije nekadašnjih velikih rivala prepričavale i analizirale i među ''širokim narodnim masama''.\nSvih 600 mesta u dvorani ''Fulton Market'' u Njujorku je rasprodato za ovaj meč, a svi oni koji žele detaljinije da prate dvoboj za titulu između Karlsena i Karjakina, mogu to da učine i putem sajta worldchess.com, gde će se uživo pratiti i komentarisati bukvalno svaki detalj tokom ovog duela.\nSistemom takmičenja predviđeno je ukupno 12 partija, igraće se u ritmu dva meča u dva dana, pa jedan slobodan dan, sve do 24. novembra, od kada će ritam takmičenja biti prebačen na ''1+1''. Ukoliko posle 12 partija rezultat bude nerešen, odluka će biti doneta u ''taj-brejku''.\nKarlsen i Karjakin su do sada odigrali 21 partiju, a Norvežanin vodi sa 4:1 u pobedama, uz 16 remija.\nNaravno, aktuelni šampion je i veliki favorit, ali kako prenose pojedini mediji, postoji i nešto što ga je veoma zabrinulo uoči ove borbe za titulu - ruski hakeri!? Oni su nedavno došli do izražaja otkrivajući potencijalne doping afere pojedinih sportista širom sveta, a Karlsen navodno strahuje da možda ne otkriju i njegove taktičke zamisli koje je uz pomoć kompjutera pripremao uoči duela sa Karjakinom.\nU svakom slučaju, biće ovo prava poslastica za sve istinske ljubitelje šaha, a drevnoj igri već dugo nedostaje novo veliko rivalstvo, poput onih iz prošlog veka.\nKarlsen bi novim trijumfom ostvario šampionski het-trik, posle prethodne dve pobede nad Anandom, dok bi Karjakin mogao da vrati titulu u Rusiju, posle decenijskog posta, još od kada je Vladimir Kramnik 2006. savladao Topalova u borbi za titulu.


Gradonačelnik Kragujevca Dašić organizovao prijem za zamenika ambasadora SAD Džona Ginkla - Društvo - Dnevni list Danas\nPočetna » Vesti » Društvo » Gradonačelnik Kragujevca Dašić organizovao prijem za zamenika ambasadora SAD Džona Ginkla\nPozitvni primeri srpsko-američke saradnje\nU okviru prve radne posete Kragujevcu novoimenovani zamenik ambasadora Sjedinjenih Američkih Država Džon Ginkl susreo se sa gradonačelnikom Nikolom Dašićem.\nNa prijemu, kojem su prisustvovali Miljan Bjeletić član Gradskog veća za kulturu i Filip Bikmen šef odeljenja za javnu diplomatiju, bilo je reči o dosadašnjim partnerskim odnosima naše dve zemlje, kao i novim vidovima saradnje.\n– Iza nas je više od jednog veka savezništva i prijateljstva rođenog tokom Velikog rata, tako da je veliko zadovoljstvo prisetiti se odnosa koje su Srbija i SAD gradile još od davnih dana, istakao je gradonačelnik Nikola Dašić.\nPo njemu to se posebno odnosi na predsednika Vudroa Vilsona koji je o borbi srpskog naroda, njegovim stradanjima i herojstvu srpske vojske slušao od svog prijatelja, našeg tadašnjeg ambasadora Mihajla Pupina.\n– Danas smo razgovarali i o saradnji koju smo imali, ali i o saradnji koja se ostvaruje na kulturnom planu, saradnji sa Univerzitetom, kao i o Američkom kutku koji je u Kragujevcu otvoren još 2005. godine, istakao je Dašić.\n– Čast mi je i zadovoljstvo što sam danas u Kragujevcu, kazao je Džon Ginkl. Ovo je moja prva poseta i tokom susreta sa gradonačelnikom Dašićem poseban akcenat bio je na partnerstvu i savezništvu naše dve zemlje, naša dva naroda, pogotovu u kontekstu spasilačke misije Halijard iz Drugog svetskog rata. Ja sam ovde da doprinesem svečanom otvaranju izložbe „Zaboravljena istorija“ istakao je Ginkl i pozvao sve građane Kragujevca da je posete i nauče više o našem savezništvu u to vreme.\nOn je dodao da se istorija naše saradnje nije se tu zaustavila.\n– Ona se nastavlja i danas, a jedan od primera je i saradnja koju grad Kragujevac ima sa USAID-om, koji je ovde finansirao puno projekata pri čemu je uglavnom naša saradnja usmerena na polje obrazovanja, a pomažemo i u učenju engelskog jezika.\nNakon prijema koji je organizovan u zgradi Gradske uprave, Džon Ginkl zamenik ambasadora i gradonačelnik Nikola Dašić sa saradnicima posetili su zgradu Stare skupštine – jedan od najznačajnijih spomenika kulture u ovom delu Srbije, a potom prisustvovali otvaranju izložbe „Zaboravljena istorija” Halijard fondacije u Muzeju Stara livnica.\nIzložba o pozitivnim primerima srpsko – američke istorije i angažovanju američkog Crvenog krsta u pomoći srpskom narodu tokom Prvog svetskog rata biće otvorena do 15. decembra.\nDžon GinkliGradonačelnik KragujevcaNikola Dašićspsko-američka saradnjaZamenik ambasadora SADKragujevac


Priveden Dejan Peruničić – Portal Podgorica\nPripadnici specijalnog policijskog odjeljenja uhapsili su jutros bivšeg direktora Agencije za nacionalnu bezbjednost (ANB) Dejana Peruničića, potvrđeno je portalu Pobjeda iz Specijalnog državnog tužilaštva (SDT).\nPeruničić je priveden po nalogu SDT-a.\nPodsjećamo, SDT je pokrenulo je izviđaj protiv Peruničića, nakon što je prošle srijede, u večernjim satima, pronađen prislušni aparat, za koji iz ANB-a sumnjaju da je postavljen u periodu, dok je on bio direktor tajne policije.\nIz SDT-a nisu htjeli da zvanično govore o ovom slučaju, ali su najavili da će održati pres konferenciju.\n„Obavještavam Vas da će u vezi sa navedenim predmetom i drugim aktuelnim predmetima Specijanog dražvnog tužilaštva biti organizovana konferencija za štampu na kojoj ćete biti u mogućnosti da neposredno postavljate pitanja. O terminu održavanja konferencije za štampu ćete biti blagovremeno obaviješteni“, saopštili su Pobjedi iz SDT-a.


pop trash | CityMagazine\n// 318 objava //\nNetipično vereničko prstenje poznatih dama koje nas je impresioniralo\nKada govorimo o vereničkom prstenju, prvi izbor poznatih ličnosti su oni klasičnog dizajna sa platinastim okvirom i dijamantom. Neki muškarci, međutim, su svojim izabranicama iz sveta šoubiznisa dali malko originalniji prsten kada su ih zaprosili.\nPeriod renesanse obilovao je umetničkim delima iz raznih sfera koja se i danas smatraju nekim od najboljih u čovekovoj istoriji. Dominantan oblik u likovnoj umetnosti bio je portret, čije izobilje čini nemogućim odabrati onu jednu najbolju sliku.\nPeriod crvenih tepiha je prošao i konačno je došlo vreme za odmor naših omiljenih zvezda. Pa i oni su samo obični ljudi…\nAdel, Dejvid Bekam, Kira Najtli i Anđelina Džoli, samo su neka od imena poznatih ličnosti koja su primila počasti kraljevske porodice.\nPovodom šestog rođendana princa Džordža kraljevska porodica je podelila njegove tri potpuno nove fotografije.\nIspostavilo se da je najnovija „poznata osoba” čije su tajne isplivale na internetu, niko drugi do Barbara Milisent Roberts, poznatija kao Barbi. Iako je život ove ikone naizgled plastičan i fantastičan, njena realnost je sasvim drugačija… Primeri koji slede to najbolje dokazuju…\nSigurno ste bar jednom u životu pomislili da bi bilo lepo biti plemićke krvi. Međutim, ni na kraljevskom dvoru nije sve tako sjajno i bajno… Naime, postoji jedno bizarno pravilo koje nekada ume da bude i te kako naporno…\nMet Gala događaj je poznat po smelim i nepredvidivim temama i kostimima koji se menjaju iz godine u godinu, međutim jedna konstanta je uvek ista. Reč je o haljinama koje više otkrivaju nego što pokrivaju.


Bogdan Tanjević "krade" Ciboni Bogdanovića? - Index.hr\nBogdan Tanjević "krade" Ciboni Bogdanovića?\nMLADI košarkaš Cibone, 21-godišnji Bojan Bogdanović, nalazi se na meti rimske Lottomatice, objavio je u srijedu talijanski dnevnik Corriere dello Sport.\nCibonina igrača, koji igra na poziciji beka šutera ili krila, dobrim pojačanjem za sljedeću sezonu vidi novi sportski direktor kluba Bogdan Tanjević koji će nastojati realizirati transfer iako je Bogdanović još uvijek pod ugovorom sa zagrebačkim klubom.\nCorriere dello Sport piše kako Bogdanović ima odlične fizičke predispozicije, a uz to je i dobar šuter. U prošloj je sezoni regionalne NLB lige imao prosječni učinak od 8,1 poen i 2,3 skoka, a prije prošlogodišnjeg dolaska u Cibonu igrao je za Zrinjski iz Mostara te Real Madrid i Murciju.\nHrvatski izbornik Josip Vranković ga je uvrstio na prošireni popis igrača koji kandidiraju za nastup na Svjetskom prvenstvu u Turskoj (28. kolovoza - 12. rujna).\n#košarka #košarka #cibona #cibona #Lottomatica #Lottomatica #bojan bogdanović #bojan bogdanović #bogdan tanjević #bogdan tanjević


Na ovaj dan obeležava se i 77 godina od oslobođenja zatvorenika iz logora Aušvic, najvećeg koncentracionog logora tokom Drugog svetskog rata. Širom sveta sećaju se na žrtve genocida, na oko šest miliona stradalih među kojima su većina Jevreji.\nI u Beogradu je održan pomen na stradale. Darija Kisić Tepavčević, ministarska za rad i socijalna pitanja u Vladi Srbije rekla je da je Srbija uvek bila na strani slobode i istine i protivila se svim oblicima fašizma i antisemitizma. Tepavčić je rekla da je genocid počinjen pre 77 godina najveća tragedija u ljudskoj istoriji.\n„Prisećamo se svih žrtava nasilja, užasa, bezumlja i stradanja, koje ne sme da se zaboravi i ne sme da se ponovi. Brutalni zločini počinjeni protiv Jevreja predstavljaju najveći poraz čovečanstva u čitavoj njegovoj istoriji. Teško je shvatiti da su nevini ljudi gubili živote samo zbog toga što su bili drugačije nacije, vere ili rase.”


Uhapšena službenica Ministarstva pravde Srbije, omogućavala osuđenicima sa nanogicom da se slobodno kreću - Glas Srpske\nUhapšena službenica Ministarstva pravde Srbije, omogućavala osuđenicima sa nanogicom da se slobodno kreću\nSrna 22.02.2021 18:47\nBEOGRAD - Policija je, po nalogu Višeg javnog tužilaštva u Beogradu, uhapsila službenicu Ministarstva pravde Srbije zbog sumnje da je izvršila krivično delo zloupotreba službenog položaja, saopšteno je danas iz Ministarstva unutrašnjih poslova Srbije.\nOna je, kako se sumnja, iskorišćavanjem službenog položaja i ovlašćenja, kao i nevršenjem službene dužnosti, od juna do trenutka hapšenja, osuđenim licima koja su na izdržavanju kazne kućnog zatvora omogućavala slobodno kretanje i samovoljno napuštanje prostorija u kojima izdržavaju kaznu.\nUhapšena čiji su inicijali S.V. /63/ je, kako se sumnja, od osuđenih lica kao protivuslugu zahtijevala i primala poklone, naveo je MUP.\nOna nije sačinjavala izveštaje o sprovođenju programa osuđenih lica koja nisu ispunjavala obaveze koje su im programom određene, niti je o tome obavijestila sud i povjereničku službu, iako je na to bila obavezna.\nOdređeno joj je zadržavanje do 48 časova i uz krivičnu prijavu biće privedena nadležnom tužilaštvu.


BIlo jednom jedno Ništa…\nA sve i da nije, danas je tu, prisutnije, svrsishodnije i nesvhaćenije nego ikad. Jedino univerzalno iskustvo, imanentnost svake promene, trn u egu zapadnog društva, poslednja i prva tema svetske dokumentaristike.\nOd paganskih kosmogonija do kvantnih apstrakcija svemira, preko raznih nirvana, sudilišta, jin-i-jangova, nula, placeba, bankrota, relativizacija, tabula raza, klasnih stigmi, strahova od praznina, iluzija istrajnosti, nemogućnosti suočavanja i paradoksa postojanja, Ništa se dojmi najstarijim i najtrajnijim izazovom ljudskog poimanja stvari.\nKroz razne faze mistifikacija, odbijanja ili strahopoštovanja, sve civilizacije su pokušavala da ga racionalizuju, ali nijedna nije uspela. Filozofi su se lomili da ga osmisle, duhovnici da ga dosegnu, naučnici da ga stvore, astronomi da ga lociraju, teolozi da ga udome, matematičari da ga teoretizuju, političari da ga ovaplote, narod da ga ignoriše, ali ništa – Ništa je vazda ostajalo nedokučivo.\nAli ma koliko uznemiravajuće delovalo, Ništa se oduvek pokazalo sposobnim da uzdrma dogmatske osnove svojevremenih shvatanja – bilo u razbijanju mitova o božanskom stvaranju, u radikalnim uvođenju nule u matematiku, u renesansnoj rekonceptualiziciji perspektive, u kadriranju egzistencijalnih kriza u poslednja dva veka, u prozivanju sadašnjeg ekonomskog ćorsokaka i ko zna još ubuduće gde.\nDanas kao i ranije, reinterpretacija poimanja Ničega mogla bi da unapredi – ili bar zaleči – naš način razmišljanja, osećanja i postupanja. Kao takav, sastavni, suštinski deo naše stvarnosti, Ništa se nameće i kao više nego legitimna tema za dokumentarni film.\nOva dokumentarna parabola se tako zasniva na pokušaju da se stvori originalna, inspirativna i pristupačna kritika savremenog društva – s aspekta Ničeg.


Reakcija na krađu opreme za Digitalni kabinet u Novom Pazaru\nReakcija na krađu opreme za Digitalni kabinet u Novom Pazaru – Personal magazin\nJasna Matić, bivša ministarka za telekomunikacije i informaciono društvo, najoštrije osuđuje vandalski čin krađe digitalnog kabineta u OŠ „Vuk Karadžić“ u Novom Pazaru. OŠ Vuk Karadžić u okviru projekta Digitalna…\nJasna Matić, bivša ministarka za telekomunikacije i informaciono društvo, najoštrije osuđuje vandalski čin krađe digitalnog kabineta u OŠ „Vuk Karadžić“ u Novom Pazaru.\nOŠ Vuk Karadžić u okviru projekta Digitalna škola, koji je jedan od najvećih i najvažnijih zadataka ministarstva za telekomunikacije i informaciono društvo i podrazumeva postavljanje 30 hiljada radnih stanica u osnovnim školama širom Srbije, čija je ukupna vrednost oko 1,2 milijarde dinara.\nPodsećanja radi, kompjuterska oprema za trideset radnih mesta isporučena je Projekat obuhvata opremanje računarima 2.910 školskih objekata, kao i lap-top računarima i projektorima u malim seoskim školama.\nCilj projekta jeste da se svim đacima u Srbiji omoguće isti uslovi rada, da na inovativan i interaktivan način, koristeći prednosti koje im savremene tehnologije omogućavaju, lakše uče i savlađuju sve predmete.\n„Veoma sam razočarana da se ovakvi projekti koji predstavljaju ulaganje u obrazovanje đaka, a to znači u budućnost Srbije, takođe nalaze na udaru provalnika i onih koji o toj budućnosti očigledno ne misle, već im je jedino važna lična i nelegalna dobit. Najoštrije osuđujem ovaj čin i očekujem da će nadležne službe u najskorije vreme identifikovati i kazniti počinioce. Zadatak nadležnih biće olakšan činjenicom da je oprema specifične konfiguracije što je čini jedinstvenom u Srbiji i lako prepoznatljivom“, izjavila je bivša ministarka za telekomunikacije i informaciono društvo Jasna Matić.\nReakcija na krađu opreme za Digitalni kabinet u Novom Pazaru was last modified: March 31st, 2011 by Redakcija\ndigitalni kabinetNovi Pazar\nPrihod kompanije Kingston Technology dostiže rekordnih 6,5 milijardi USD u 2010.\nPovoljnije PTT usluge pospešile bi i internet prodaju MSP


Si i Modi o unapređenju odnosa Kine i Indije - Neverovatna Indija\nNaslovna Ekonomija Si i Modi o unapređenju odnosa Kine i Indije\nKineski predsednik Si Đinping sastao se u Braziliji sa indijskim premijerom Narendrom Modijem, rekavši da je voljan da održi blisku komunikaciju da bi se uspostavio stabilniji razvoj odnosa Kine i Indije.\nDvojica lidera održali su neformalan sastanak prošlog meseca u južnom indijskom gradu Čenaju. Si je rekao da je sastanak uspeo, primetivši da su izvršili dubinsku razmenu mišljenja o globalnoj, regionalnoj situaciji, kao i glavnim pitanjima bilateralnih veza.\nSi je rekao da relevantna odeljenja dveju zemalja sprovode svoj konsenzus postignut tokom sastanka u Čenaju da bi proširili pozitivne efekte.\n„Indija je prošle nedelje učestvovala u Drugom kineskom međunarodnom sajmu izvoza kao počasni gost“, rekao je Si „Obavešten sam da je Indija zemlja sa najvećim povećanjem obima transakcija na Sajmu u odnosu na prošlu godinu. Kina pozdravlja veći izvoz indijskih visokokvalitetnih proizvoda u Kinu“.\nSi je naglasio da je voljan da održava blisku komunikaciju sa premijerom Modijem kako bi zajednički upravljali pravcem odnosa Kine i Indije, povećali političko međusobno poverenje, pravilno upravljali razlikama i proširili praktičnu saradnju radi usmeravanja na bolji i stabilniji razvoj bilateralnih veza.\nModi je podsetio da se sastao sa Sijem u Vuhanu prošle godine i u Čenaju prošlog meseca. Modi je rekao da su poverenje i prijateljstvo između njih ojačani i da se ostvaruju mnogi važni konsenzusi.\nPrethodni tekstNova raspodela moći: Indija ulazi među vodeće države sveta\nSledeći tekstIndijska država Kerala obezbedila besplatan internet


Istraživači Dečije bolnice u Ouklandu, u Kaliforniji, prikupili su odbačene posteljice od žena koje su s porodile carskim rezom i koje su pristale da ih ustupe u naučne svrhe. Najpre su iz posteljica vakuum pumpom izvukli krv, koje u tom tkivu ima u velikim količinama, a zatim izdvojili matične ćelije. Presađene u ljudski organizam, te ćelije mogu da se uz pomoć hormona navedu da se razviju u bilo koju vrstu tkiva. Naučnici su tragali za novim izvorima matičnih ćelija, jer one imaju potencijal za lečenje mnogih bolesti, kao što je dijabetes.\nMatične ćelije iz posteljice posebno su pogodne za lečenje od srpaste anemije, odnosno talasemije, koja najviše pogađa stanovnike po obodu Sredozemnog mora, jer su već programirane da proizvode nove krvne ćelije.\nViši istraživač Dečije bolnice u Ouklandu, Frans Kajpers, i njegov kolega Vladimir Serikov, kažu da je je istraživanje o matičnim ćelijama iz placente predstavljalo pokušaj dokazivanja potencijala tih ćelija u lečenju bolesti krvi.\n"Da, njih ima u placenti i to je dobro. Ali još je važnije to što možemo da ih izdvajamo iz nje u većim količinama i u aktivnom obliku. Takođe smo pokazali da mogu da se presađuju i spoje sa tuđim organizmom. Rezultat toga je da ćemo imati izvor matičnih ćelija za mnogo veći broj pacijenata," kaže Frans Kajpers.\nLekari u Istraživačkom centru Dečije bolnice u Ouklandu ranije su uz pomoć matičnih ćelija izvađenih iz pupčane vrpce novorođenih beba lečili njihovu stariju braću i sestre od nekih bolesti krvi. Ali istraživači kažu da u pupčanim vrpcama nema dovoljno tih ćelija za lečenje obolelih od leukemije i talasemije. S druge strane, kažu oni, ista količina krvi iz placente sadrži pet puta više matičnih ćelija nego jedinica krvi iz pupčane vrpce. Iako presađivanje koštane srži predstavlja alternativu za lečenje od tih bolesti, oboleli često ne mogu da nađu dobrovoljne davaoce sa odgovarajućim tkivom. Druga velika prednost je u tome što matične ćelije iz placente ređe izazivaju reakciju odbacivanja nego presađena koštana srž.\nAli Frens Kajpers kaže da matične ćelije placente imaju i druge prednosti.\n"Te ćelije apsolutno nisu kontroverzne kao embrionske matične ćelije, jer niko neće imati bilo kakav problem sa njihovim korišćenjem. Što je još važnije, do danas niko nije izlečen uz pomoć embrionskih matičnih ćelija, dok mi već neko vreme lečimo ljude matičnim ćelijama dobijenim iz pupčane vrpce. To otvara mnogo veće mogućnosti za pacijente kojima je potrebno lečenje," kaže Frens Kajpers.\nUprkos tim mogućnostima, rasprostranjena upotreba matičnih ćelija uzetih iz placente verovatno je nekoliko godina ispred nas. Dečija bolnica u Ouklandu sada prikuplja sredstva kako bi mogla da započne klinička ispitivanja na ljudima.


U prodaji karte za festival britanskog filma "Film and Chips" | CityMagazine\nKarte za drugi festival britanskog filma “Film and Chips” su u prodaji. British Council organizuje “Film and Chips” u bioskopima Doma omladine Beograda i Arena Cineplex u Novom Sadu od 21. do 24. januara 2016.\nFestivalska publika će imati prilike da pogleda 11 premijernih filmova najnovije britanske produkcije i upozna autore koji su svojim radom privukli veliku pažnju na najvažnijim svetskim festivalima u Berlinu, Kanu, Torontu, Veneciji i Londonu. Festival se realizuje u saradnji sa Britanskom ambasadom u Beogradu.\nTema festivala „Novi talenti, nove tehnologije“ poziva publiku da se upozna sa mladim autorima i glumcima kojima svetska kritika predviđa blistave karijere, kao i novim tehničkim dostignućima koja neočekivano utiču na način pričanja filmske priče.\nCena ulaznice za sve projekcije je 250 dinara, a mogu se kupiti na blagajnama bioskopa.\nViše informacija o festivalu i kompletan program dostupan je na http://www.britishcouncil.rs/filmandchips\nSacha Baron Cohen spašava svet – pogledajte trejler filma „Grimsby“ festival britanskog filma\nNovi filmski klasici – oni slave 20. rođendan\nNajbolji filmski parovi u 2015. godini


Istina o sudbini nestalih mora biti saopštena - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Saopštenja/Istina o sudbini nestalih mora biti saopštena\nPovodom Međunarodnog dana nestalih, Fond za humanitarno pravo (FHP) poziva institucije Republike Srbije da doprinesu otkrivanju činjenica o osobama nestalim u oružanim sukobima u bivšoj Jugoslaviji.\nTokom oružanih sukoba u bivšoj Jugoslaviji nestalo je oko 40.000 osoba. Danas, prema podacima Međunarodnog komiteta crvenog krsta (MKCK) još uvek nije poznata sudbina 17.882 osobe. Na teritoriji Republike Srbije do sada je otkriveno osam masovnih grobnica (u Batajnici, Petrovom Selu i Perućcu) u kojima su pronađena tela oko 850 kosovskih Albanaca.\nIstraga o okolnostima svih nestanaka, obelodanjivanje lokacija gde se nalaze tela nestalih osoba i kažnjavanje osoba odgovornih za zločine, predstavljaju pravne i moralne obaveze država u periodu nakon okončanja sukoba. Međutim i posle osam godina od okončanja oružanog sukoba na Kosovu, institucije Republike Srbije i dalje ignorišu svoju obavezu da porodicama žrtava iznesu istinu o sudbini njihovih najbližih. Sakrivanjem činjenica o nestalim osobama, institucije uskraćuju porodicama nestalih jedno od osnovnih prava svakog čoveka, a to je pravo da sazna istinu o sudbini najbližih.\nBez otkrivanja potpune istine o sudbini nestalih, srpsko društvo neće biti u stanju da se suoči sa zločinima koje su u prošlosti učinjeni u njihovo ime.


Džihadisti oteli 220 hrišćana - Sputnjik Srbija\n12:55 31 Maj 2020\nDžihadisti oteli 220 hrišćana\n12:23 26.02.2015 (osveženo 16:19 05.10.2015) Preuzmite kraći link\nU poslednja tri dana broj hrišćana koje je Islamska država otela ne severoistoku Sirije porastao je na 220, saopštila je u četvrtak sirijska Opservatorija za ljudska prava, prenosi Beta.\n„Pripadnici Islamske države oteli su najmanje 220 hrišćana u 11 sela u poslednja tri dana, u provinciji Hasake koja se na severoistoku graniči sa Turskom i Irakom“, navela je Opservatorija.\nOva grupa je u sredu navela da je od početka nedelje oko 1.000 porodica, ili oko 5.000 ljudi, napustilo svoje kuće na severoistoku Sirije kako bi utočište pronašlo u selima Hasake i Kamičli.\nTada je saopšteno i da je oteto između 70 i 100 hrišćana, „uglavnom žena, dece i starijih osoba“. Opservatorija je navela i da su održani pregovori preko posrednika, kako bi bilo dogovoreno oslobađanje talaca.\notmica, hrišćani, Islamska država, Sirija


Niška televizija » Krivična prijava protiv bivšeg direktora KC-a\nKrivična prijava protiv bivšeg direktora KC-a\nObjavljeno 24.04.2013. 12:35\nTagovi: Društvo, Hronika, Policija, Policijska uprava Niš, Udarne\nNiška policija je saopštila da su podnete krivične prijave protiv Srbobrana Trenkića iz Niša, zbog sumnje da je izvršio krivično delo zloupotrebe službenog položaja i Vesne M. , takođe iz Niša, zbog osnovane sumnje da je izvršila krivično delo nesavestan rad u službi.\nSumnja se da je Trenkić u toku 2009. i 2010. godine, tada kao direktor Kliničkog centra u Nišu, iskoristio službeni položaj i zaključio Ugovor o nabavci četiri putnička vozila, van plana nabavki i bez sprovedenog postupka javne nabavke. Putnička vozila je kupio po višoj ceni i naneo štetu Kliničkom centru u Nišu u iznosu od oko 4.350 evra.\nOsumnjičena Vesna M., kao predsednik Nadzornog odbora Kliničkog centra u Nišu, nije vršila nadzor nad odlukama Upravnog odbora i omogućila nabavku spornih vozila na štetu Kliničkog centra.\nMuškarac preminuo od posledica ranjavanja


Najmanje 22 osobe su poginule, a isto toliko je povređeno u današnjoj eksploziji u blizini jedne hemijske fabrike u distriktu Čiaodong u severnoj kineskoj provinciji Hebei.\nNa video snimku, koji je objavila državna televizija, vidi se crni dim i plamenovi, kao i izgoreli automobili i kamioni duž ulice, prenosi Rojters.\nVatra je zahvatila 50 vozila, a kako se navodi, zbog toga je obustavljena proizvodnja u obližnjoj fabrici hemijske industrije.\nKineski mediji preneli su da je požar ugašen.\nGrad Ðangđakou, u kome je došlo do eksplozije nalazi se na 156 kilometara od Pekinga, a predviđen je da bude domaćin Zimskih olimpijskih igara 2022. godine.\nNESREĆA U KINI Od eksplozije poginulo najmanje sedam osoba\nEKSPLOZIJA PLINSKE BOCE U SOLITERU Troje poginulih, u ruševinama pronađena tela ŽENE I DETETA


Nova vlada povećala akcize, poskupljuje gorivo\nLjubinko Savić, samostalni savetnik u Privrednoj komori Srbije, kaže da je ovakva odluka vlade bila očekivana, jer je to najjednostavniji i najbrži način da se napuni prazan budžet.\nUostalom, država je početkom godine isplanirala koliko para očekuje po osnovu akciza na derivate i sada će ovim vraćanjem akciza na iznos od početka godine dobiti novac na koji je računala.\nPlanirano je da se u budžet po osnovu svih akciza slije 750 milijardi, od čega su akcize na gorivo 93,1 milijarda dinara, kaže on.\nPovećanje akciza za 1,5 dinara odraziće se i na maloprodajnu cenu goriva, i to već za koji dan. Povećanje akciza na gorivo će, kako se procenjuje, direktno uticati i na povećanje cene goriva kod svih trgovaca.\nAkcize na gorivo u Srbiji su, inače, već iznad proseka u odnosu na susedne zemlje.


Za sređivanje novog parka između NN i Detelinare - 149 miliona dinara, zeleni krovovi i fasade s puzavicama\nNa ulazu je planirana fontana polukružnog oblika s vodoskocim\nUređenje parka između Novog naselja i Detelinare uskoro bi moglo početi, budući da je Gradska uprava za građevinsko zemljište i investicije izgradnju infrastrukture i javnog osvetljenja poverila grupi izvođača s firmom „Graditelj NS” na čelu.\nOni će, zajedno s preduzećima „Energotehnika – Južna Bačka” i „KLM inženjering TM” dobiti oko 149,1 miliona dinara, s PDV-om, a imaće rok od 305 kalendarskih dana da izgrade vodovod, kanalizaciju, javno osvetljenje, dve fontane, dve javne česme i javni toalet, kao i pomoćne prostorije za službu „Gradskog zelenila”. Deo ugovorom predviđenih radova poveren je, kao podizvođaču, firmi MN, koja bi trebalo da uradi pešačke staze od betonskih ploča, ivičnjake i platoe, prenosi Dnevnik.\nPonuda pomenute grupe izvođača krajem godine na tenderu je ocenjena kao neprihvatljiva jer mlaznica nije imala tehničke karakteristike koje je Gradska uprava navela u konkursu. Međutim, prethodnog meseca je pokrenut pregovarački postupak, a „Graditelj NS” s partnerima je ispunio sve zahteve pa je pre nekoliko dana potpisan ugovor.\nPlanirani park pravougaonog oblika, severno od Ranžirne stanice i Ulice Radomira Raše Radujkova, u blizini Bulevara Evrope, prostiraće se na 3,5 hektara, i spada u grupu manjih, odnosno klasifikovan je kao tzv. park susedstva. U neposrednom okruženju su stambene zgrade, vrtić, teniski tereni, privatna gimnazija i auto-perionica. Unutar parka, koji bi trebalo da ima desetak ulaza, biće dečje igralište, teretana na otvorenom, teren za boćanje, a planirana je i poslastičarnica, kao i prostorije za smeštaj opreme „Gradskog zelenila”, toaleti, zatim dve javne česme i dve fontane. Interesantno je da su projektom na objektima predviđeni zeleni krovovi i fasade s puzavicama.\nAko se poslastičarnica spominje u planovima, u tenderskoj dokumentaciji ona nije navedena, međutim, moguće je da će naknadno ipak biti izgrađena, prenosi Dnevnik.\nNa ulazu je planirana fontana polukružnog oblika s vodoskocima, dok će manja, bez pratećih efekata, biti u centru parka. Zamišljena kao polukružni vodeni tok (potok) širine dva metra, dubine 40 centimetara i dužine 37 metara oko popločanog platoa, predviđeno je da veća fontana bude iz dva dela jer je u sredini planirana mašinska sala, ali i dva mostića za prelazak pešaka.\nBudući da u tenderskoj dokumentaciji nije navedeno ni pejzažno uređenje parka, kao i dečjeg igrališta, teretane na otvorenom, terena za boćanje, postavljanje odgovarajuće opreme, vrlo je verovatno da će za te radove biti raspisane nove javne nabavke. S obzirom na to da je raščišćavanje prostora između Bulevara Evrope i Ulice Radomira Raše Radujkova svojevremeno, kroz finansiranje iz džyeta, povereno „Zelenilu”, moguće da će slično biti urađeno i ovog puta.\nbulevar evrope detelinara Novi Sad novo naselje park


Pomoćnik ministra spoljnih poslova Goran Aleksić o odnosima Srbije i Austrije u intervjuu za list ,,Danas“\nAustrija je geografski pozicionirana na tromeđi između zapadne i istočne Evrope i Balkana. Kao takva, koliko je ona važan geostrateški i politički partner za Srbiju?\nOna je važan, a rekao bih i prirodan partner. Sa Austrijom nas ne vežu samo istorija i geografska blizina, već i ekonomija, veoma dobri politički odnosi i mnogobrojna srpska zajednica koja živi u toj državi. U skladu sa tim je i naš dijalog raznovrstan i redovan. Imamo susrete na svim nivoima – u poslednjih mesec i po dana Beč su posetili ministar pravde, direktorka Kancelarije za dijasporu, kao i pomoćnik ministra spoljnih poslova za EU. I sam sam krajem novembra prisustvovao razgovorima koje je sa našim najvišim zvaničnicima u Beogradu imao vicekancelar i ministar inostranih poslova Austrije Mihael Špindeleger, a početkom februara sam ugostio političkog direktora Ministarstva inostranih poslova Austrije. Ovakva dinamika dijaloga govori o značaju koji dve zemlje pridaju bilateralnim odnosima.\nOsim razvijene ekonomske saradnje, tu su i drugi oblici, naročito oni vezani za Dunavsku regiju. Šta su najznačajnije teme na planu te saradnje?\nIzuzetno je značajno što je Dunav prepoznat kao faktor povezivanja, a usvajanjem Dunavske strategije EU omogućeno da 14 evropskih država zajedno sarađuje na konkretnim projektima u različitim oblastima – od infrastrukture, mobilnosti, ekologije, do kulture i turizma. Srbija će nastaviti da podržava i aktivno učestvuje u Strategiji, za koju očekujem da će pun zamah dobiti usvajanjem finansijskog okvira za period od 2014. do 2020. godine.\nS obzirom na nivo ekonomske saradnje, geografsku blizinu i dugu istoriju odnosa, koliko je Austrija značajan partner na planu evrointegracija?\nAustrija je veoma značajan partner, za Srbiju, ali i ostale zemlje regiona, jer dosledno podržava proces evropskih integracija. Zbog svog ranijeg, ali i sadašnjeg prisustva u regionu i činjenice da je u većini država prvi investitor, ona shvata značaj procesa proširenja EU, kako za stabilnost i prosperitet zapadnog Balkana, tako i za zaokruženje projekta ujedinjenja Evrope. Austrija ovu podršku Srbiji ne pruža deklarativno, već i konkretnim merama, i nadam se da će tako činiti i ubuduće.\nKakvi sve sporazumi postoje između Srbije i Austrije i na koje oblasti se odnose?\nUgovorna osnova je, kao uostalom i ukupni bilateralni odnosi, razvijena i raznovrsna. Ugovorima je obuhvaćen čitav niz oblasti – od privredne i poljoprivredne, preko saradnje u oblasti unutrašnjih poslova, do naučne i tehnološke saradnje. Ovo ni izbliza nije celokupna lista, jer se obostrano trudimo da unapredimo i ugovorno regulišemo različite aspekte naših bilateralnih odnosa. Tako je poslednji u nizu potpisanih sporazuma Sporazum o socijalnoj sigurnosti, koji je stupio na snagu 1. decembra 2012.\nDa li smo saglasni sa ocenama, kako austrijskih zvaničnika, tako i privrednika, da Srbija mora još da pojednostavi svoje zakonske procedure i birokratiju, radi uspešnijeg privlačenja investitora?\nModerna ekonomija i tržišna privreda od vas zahtevaju da budete aktivni, da osluškujete mišljenje investitora i da u skladu sa tim reagujete. Ova Vlada je to prepoznala i kao jedan od svojih prioriteta odredila unapređenje ambijenta za poslovanje, kako bismo u žestokoj regionalnoj, ali i globalnoj konkurenciji uspeli da privučemo investitore, povećamo zaposlenost i životni standard naših građana. Podsetiću vas da je odluka o ukidanju parafiskalnih nameta upravo nastala kao odgovor na potrebe privrede. Vlada takođe demonstrira odlučnost da se obračuna sa organizovanim kriminalom i korupcijom i na taj način stvori sistem od kojeg će koristi imati investitori, privrednici i svi naši građani.\nDa li MIP sarađuje sa predstavništvom PKS u Beču na planu poboljšanja ekonomske saradnje dve zemlje?\nAmbasada i predstavništvo Privredne komore u Beču sarađuju organizovanjem niza manifestacija koje za cilj imaju promovisanje naših privrednih i investicionih potencijala. Tom prilikom oni ostvaruju veoma dobru saradnju sa austrijskim udruženjima, kompanijama i drugim privrednim akterima. Navešću kao primer manifestaciju koja bi trebalo da se održi sredinom aprila i na kojoj će biti promovisane mogućnosti ulaganja u grad Šabac. Ovu manifestaciju zajedno pripremaju Erste banka, predstavništvo PKS i Ambasada u Beču.\nKljučne reči: Austrija Goran Aleksić Pomoćnik ministra za bilateralnu saradnju


Upoznaj Srbiju sa broda – Semendria\nUpoznaj Srbiju sa broda\n17. maj 2012. DRUŠTVO – Izvor: Tanjug – Turistička agencija “Kstarenja Srbijom” najavila je da će tokom leta promovisati tri grupe izleta u kojima će spojiti istorijske spomenike sa prirodnim lepotama Srbije i interesantnim ugostiteljskim sadržajima.\nAkcenat će biti na jednodnevnim i dvodnevnim izletima, u pravcu Đerdapa, Fruške Gore i Šumadije.\nIzlet u pravcu Đerdapa predviđa da turisti obiđu Đerdapsku klisuru, mesto gde Dunav probija ogromni planinski masiv kao i mesta gde je Dunav najširi i najuži, najdublji i svakako najlepši. U planu je i poseta Smederevu – staroj prestonici Srbije i jednoj od najvećih tvrđava u Evropi.\nTuristi će videti i Viminacium – rimski grad i vojni logor, Srebrno Jezero, Golubačku tvrđavu, Lepenski vir i Kapetan Mišin breg – eko -etno centar sa fantastičnom galerijom pod vedrim nebom.\nNa pravcu Fruške Gore turisti će posetiti Karađorđevo – najveću ergelu na Balkanu, sa muzejom ergele i hipodromom, a postoji i mogućnost vožnje fijakerom ili jahanja konja. Tu su i Novi Sad sa Petrovaradinom, Sremski Karlovci – mesto srpske istorije i duhovnosti, Stražilovo – kolevka srpskog romantizma.\nNa tom pravcu je i “fruškogorski Atos” gde je na prostoru od 50 kilometara širine 10 dužine smešteno 16 srpskih pravoslavnih manastira. Ta kulturno -istorijska celina utvrđena je kao kulturno dobro od izuzetnog značaja za Republiku Srbiju i predložena za upis na svetsku listu baštine UNESKO-a.\nNa izetima u pravcu Šumadije turisti će se kretati Karađorđevim stopama, obićiće Aranđelovac – grad belog mermera, mineralnih voda, gline i očuvane prirode, kao i srce Šumadije Topolu -prestonicu ustaničke Srbije i Oplenac – čuveno vinogorje i mauzolej srpske kraljevske porodice.\nTu su i manastir Pokajnica, koji je podigao Vujica Vulićević u znak pokajanja za ubistvo svoga kuma, srpskog vožda Karađorđa, a izgrađen samo od drveta. Turisti će videti i Radovanjski lug – mesto na kome je Karađorđe ubijen i etno selo Moravske konake.\n« Šverc nafte na Dunavu\nŽelvoz: Traže nove ugovore o radu »


Moderno i funkcionalno kupatilo | Novosti.rs\n30. 04. 2012. u 12:00\nIako u kupatilu provodimo značajan deo vremena i koriste ga podjednako svi članovi porodice, ne posvećuje mu se pažnja koliko drugim odajama. Da bi izgledalo moderno i uklopilo se u savremene dekorativne trendove, dovoljno je da sledite savete stručnjaka koji i vaše tesno kupatilo mogu da pretvore u kutak za uživanje.\nInvesticija u kade i tuševe sa masažerima nije tako velika, a korist je nemerljiva jer vodena masaža efikasno otklanja napetost i nervozu, kao i bolove u mišićima, vratnom delu i glavi.\nMašinu za pranje veša, ukoliko možete, bilo bi dobro da izmestite iz kupatila, jer zauzima mnogo mesta koje možete da iskoristite na lepši i praktičniji način. U mnogim zemljama ona se najčešće drži u kuhinji ili u podrumu, možda je to dobro rešenje i za vas.\nmolila bih autora teksta da, koliko je u njegovoj moci, utice na arhitekte koji projektuju kupatilo gde je bojler iznad kade , da menjaju . Naravno da su stanovi u pitanju, pa daba vasi lepi saveti.\nlep tekst,lepa ideja,divne slike....ko danas ima novca,mogucnosti za ovo...


06/11/2021 - podunavlje.info\nSmederevke slavile u derbiju, odbojkaši poraženi od lidera\nSMEDEREVO, 6. novembar 2021 – U okviru 4. kola Prve lige Srbije, odbojkašice su u najboljoj predstavi do sada ostvarile treću pobedu, ŽOK Smederevo – ŽOK Radnićki Blasters 3:1 (25:20, 25:20, 17:25, 25:22). Pre ovog meča, Beograđanke su slovile za blagog favorita, što su pokazale na početku prve deonice kada su povele sa 7:3. Uspele su učenice trenera Dragoljuba Janića…\nAna Popović, OK Karađorđe, OK Smederevo Carina, ŽOK Radnićki Blasters, ŽOK SmederevoLeave a comment\nPlaninarska orijentacija: Smederevci po četvrti put prvaci države\nSMEDEREVO, 6. novembar 2021 – U organizaciji PSK “Toplica“ iz Prokuplja, pod pokroviteljstvom Planinarskog saveza Srbije, danas je održano deveto, poslednje kolo lige Srbije u paninarskoj orijentaciji (POT). U konkurenciji 21-og kluba iz porodice planinarstva koji se bave ovim sportom, PSK Čelik je osvojio prvo mesto, titulu prvaka Srbije. Tako je Čelik, odbranio prošlogodišnju titulu i postao izazov za druge…\nPlaninarska orijentacija, Prvaci države, PSK “Čelik” SmederevoLeave a comment\nMinimalac Smederevaca za vredna tri boda i četvrtu poziciju\nSMEDEREVO, 6. novembar 2021 – Bez četvorice standardnih prvotimaca, teže nego što se očekivalo, učenici trenera Save Šašića stigli su do teške ali zaslužene pobede, FK Smederevo 1924 – FK Trepča 1:0 (0:0). Domaći fudbaleri su tokom prvog poluvremena imali veći posed lopte i više pokušaja koje nisu realizovali. U tom periodu, Plećić je u tri navrata na centaršuteve Stanića,…\nFK Smederevo 1924, FK Trepča, PobedaLeave a comment\nTekvondo: Kup Srbije za seniore 2021. u Smederevu\nSMEDEREVO, 6. novembar 2021 – Tekvodno asocijacija Srbije i Tekvondo klub „Košava“ organizovaće ove nedelje u Sportskoj hali Smederevo Kup Srbije za seniore 2021. Kako je najavljeno, specijalni gosti turnira biće Milica Mandić, Tijana Bogdanović i Božidar Maljković. Početak takmičenja je u 10 časova, a finalne borbe su planirane od 18 sati.\nBožidar Maljković, Milica Mandić, Sportska hala Smederevo, Tekvodno asocijacija Srbije, Tekvondo klub „Košava“, Tijana BogdanovićLeave a comment\nPredstava „Talentovani, pa šta“ u Centru za kulturu Smederevo\nSMEDEREVO, 6. novembar 2021 – Predstava „Talentovani, pa šta“, prema adaptaciji teksta Snežane Gnjidić, biće izvedena u Velikoj dvorani Centra za kulturu Smederevo ove nedelje od 12 časova. Ulaz je slobodan. Osmoro mladih ljudi se nakon tri godine okuplja na proslavi godišnjice male mature i suočava sa pitanjem – imaju li šta da slave? Suočeni sa brojnim preprekama u sebi…\nAsocijacije Nezavisna kulturna scena Srbije, BazaArt, Festival „Na sopstveni pogon“, pa šta", POKUS, Predstava "TalentovaniLeave a comment\n24/01/2022, 7:09 am


Policija zaustavlja automobile kod kontrolnog punkta blizu američke ambasade u Sani, u Jemenu, 6. avgusta 2013.\nStejt department i dalje veoma ozbiljno shvata aktuelnu terorističku pretnju. Tokom noći, uz pojačane mere bezbednosti, SAD su evakuisale skoro kompletno osoblje iz Jemena.\nStejt department i dalje veoma ozbiljno shvata aktuelnu terorističku pretnju. Posle - kako izgleda - još jednog napada bespilotnom letelicom, u kojem su ubijena četiri pripadnika al-Kaide - SAD su evakuisale osoblje svoje ambasade u Jemenu, a pozvale svoje građane u državama za koje važi teroritička pretnja - da budu veoma pažljivi.\nTokom noći, uz pojačane mere bezbednosti, SAD su evakuisale skoro kompletno svoje osoblje iz Jemena.\nAktuelna teroristička zavera potiče od najviših lidera al-Kaide. Jedan visok američki zvaničnik izjavio je za TV mrežu ABC da je Ajman al-Zavahiri iz Pakistana naredio lideru jemenskog ogranka al-Kaide da izvede – kako se navodi – „veliki napad“, koji je „od strateškog značaja“.\nNasir al-Vuhajši je jedan od poznatih terorista, koji su osmislili bombu u donjem vešu, bombe u mastilu za štampače i hirurški ugrađene eksplozive - male bombe koje mogu da se smeste unutar ljudskog tela.\n„Ova grupa je prilično domišljata, odvažna i željna da izazove štetu“, ocenjuje Danijel Bendžamin, koordinator Stejt Departmenta za antiterorizam\nAmeričke obavestajne službe presrele su komunikaciju dvojice lidera al-Kaide, što je dovelo do masovnog zatvaranja ambasada na Bliskom istoku, u Africi i južnoj Aziji. Veruje se da je inicijalna meta bila američka ambasada u Jemenu, ali bi na spisku mogle da budu i ostale američke i strane ustanove.\nObaveštajne službe veruju da su kamioni već natovareni eksplozivom kako bi izveli napad u Jemenu i besomučna potraga je u toku.\n„Jemen je naravno zemlja koja nema previše snažnu centralnu vlast i grupa ima na raspolaganju veliku teritoriju za operacije i kao sigurno utočište“, ističe Bendžamin.\nProšle noći u Jemenu je izvršen još jedan napad bespilotnom letelicom, čija su meta bili članovi al-Kaide, četvrti takav napad u poslednjih sedam dana. U međuvremenu, američki ambasador u toj zemlji već se vratio u Vašington i malo je verovatno da će uskoro nazad na Bliski istok.


CKKS – Odavanje počasti poginulim humanistima i aktivistima Crvenog križa, i svim humanitarnim radnicima\nOdavanje počasti poginulim humanistima i aktivistima Crvenog križa, i svim humanitarnim radnicima\nkol 20, 2018 Administrator Novosti Komentari isključeni za Odavanje počasti poginulim humanistima i aktivistima Crvenog križa, i svim humanitarnim radnicima\nCrveni križ Kantona Sarajevo u povodu obilježavanja Svjetskog humanitarnog dana, u ponedjeljak, 20.08.2018. godine, organizirao je posjetu Spomen obilježju poginulim humanistima i aktivistima Crvenog križa na višegradskoj kapiji na Vratniku i tom prilikom odata je počast poginulim humanistima i aktivistima Crvenog križa našeg grada, koji su dali svoje živote vršeći humanitarnu misiju na pružanju pomoći našim građanima u teškim danima agresije na našu zemlju i svim humanitarnim radnicima koji su povrijeđeni ili umrli tokom svog humanitarnog rada.\nCvijeće su položile mješovite delegacije sastavljene od predstavnika: Međunarodnog komiteta Crvenog križa (ICRC), Crvenog križa Federacije BiH, Crvenog križa Kantona Sarajevo i Crvenog križa općina Stari Grad .\nNakon polaganja cvijeća minutom šutnje odata je počast poginulim humanistima i ativistima Crvenog križa, i svim humanitarnim radnicima.\nSvjetski humanitarni dan obilježava se u cilju podizanja svijesti javnosti o značaju humanitarne pomoći širom svijeta i važnosti međunarodne saradnje u tom pogledu, a posvećen je i humanitarnim radnicima koji spašavaju žrtve ratova i prirodnih katastrofa te nas podsjećaju da se u mnogim zemljama i dalje provode humanitarne operacije kako bi se što prije osigurala neophodna pomoć ugroženima.\nBajram Šerif Mubarek Olsun! Uručeni paketi hrane Udruženju "Braća Romi" iz Sarajeva


SRPSKO-ALBANSKI ODNOSI NA DORĆOL PLACU - B E T O N :: KULTURNO PROPAGANDNI KOMPLET\nNedelja 25. septembar 2016.\nPanel diskusija "Future without Enmity: Serbian-Albanian Relations in Perspective" održaće se u Dorćol Platzu (Dobračina 59) 26. septembra s početkom u 17 časova.\nNjen cilj je da okupi istaknute predstavnike akademskog, civilnog i političkog sektora kako bi se otvorio prostor za debate o budućnosti i perspektivi naših nacija. Ovaj događaj takođe predstavlja nastavak naših napora za negovanjem angažovanog pristupa društvenoj teoriji u regionu i javnih diskusija o svim važnim društvenim pitanjima. Događaj se realizuje uz podršku PERFORM-a, aktuelnog SDC programa koji sprovode HELVETAS Swiss Intercooperation i Univerzitet u Friburgu.\nPanel će otvoriti prezentacija trejlera za dokumentarni film o srpsko-albanskim odnosima, koji je u pripremi. Film će obuhvatiti intervjue sa akademicima i istaknutim javnim ličnostima iz oba društva, kao i istorijske dokumente, arhivske snimke, savremenu grafičku animaciju i gledišta običnih Albanaca i Srba. Cilj šireg projekta je razumeti kako je ovo neprijateljstvo nastalo, razvijalo se tokom zajedničke istorije i postalo konstitutivni element međusobnih percepcija dveju nacija. Ova inicijativa oslanja se na rezultate projekta “Figura neprijatelja: preosmišljavanje srpsko-albanskih odnosa”, koji su Institut za filozofiju i društvenu teoriju i KPZ Beton iz Beograda realizovali u saradnji s partnerima s Kosova i iz Albanije, a uz podršku Regionalnog programa za promociju istraživanja (RRPP) koji finansira Švajcarska agencija za razvoj i saradnju (SDC).\nOvo je prvi događaj ove vrste koji organizuje jedna naučna institucija, deo Univerziteta u Beogradu, s ciljem unapređenja debate o srpsko-albanskim odnosima, baš kao što je i naš projekat na ovu temu predstavljao prvi zvaničan napor da se povežu partneri iz zvaničnih srpskih i albanskih institucija.\n“Future Without Enmity: Serbian-Albanian Relations in Perspective”\nMesto: Dorcol Platz, Dobračina 59b\nRegistracija i kafa dobrošlice, izjave za medije\nPredstavljanje trejlera za dokumentarni film i ciljeva projekta\nPanel diskusija “Future Without Enmity: Serbian-Albanian Relations in Perspective”\nModeracija: Gazela Pudar Draško, Institut za filozofiju i društvenu teoriju, Beograd\nOdeta Barbullushi, pomoćnica ministra inostranih poslova Albanije\nFlorian Bieber, direktor Centra za studije jugoistočne Evrope u Gracu\nAgron Bajrami, glavni i odgovorni urednik Koha Ditore\nBorko Stefanović, bivši šef pregovaračkog tima Beograda i Prištine\nKoktel za učesnike i novinare


Vladajuća većina ‘podijelila’ javna preduzeća i kantonalne institucije u TK: Evo kome je šta ‘pripalo'… - TK PORTAL\nVladajuća većina ‘podijelila’ javna preduzeća i kantonalne institucije u TK: Evo kome je šta ‘pripalo'…\nadmin 27. Septembra 2019.\tTuzlanski kantonVlada TK\nČlanovi vladajuće koalicije u Tuzlanskom kantonu dogovorili su podjelu odgovornosti kada su u pitanju kantonalne institucije i javna preduzeća. Faktor saznaje da je postignut dogovor da se napravi dubinska analiza rada svih institucija od kantonalnog značaja jer je na konsultacijama koalicionih partnera zaključeno da je u mandatu Vlade kojom je upravljala PDA Mirsada Kukića, velikog maha uzelo zapošljavanje mimo zakona, propisa i jasnih kriterija.\nVlast u Tuzlanskom kantonu čine SDA sa devet zastupnika, Demokratska fronta sa tri, SBB, SBiH i Socijaldemokrate (SD) BiH sa po dva te Smajo Mandžić, koji je napustio PDA i priključio se skupštinskoj većini.\nU odgovornosti SDA u ovom mandatu bit će Zavod za zdravstveno osiguranje TK, JP Šume TK, JP Spreča, JU Zaštićeni pejzaž “Konjuh” Banovići, Bosanski kulturni centar TK, RTV TK, Zavod za zaštitu i korištenje kulturno historijskog i prirodnog nasljeđa TK, Kantonalna uprava za inspekcijske poslove TK, Opća bolnica “Dr. Mustafa Beganović” Gračanica i Zavod za pružanje pravne pomoći TK.\nNova partija koju predvodi Enver Bijedić, Socijaldemokrate BiH, u svojoj nadležnosti imat će Univerzitetski klinički centar Tuzla, Rudnik soli, Univerzitet u Tuzli, Kantonalnu upravu za šumarstvo i Odgojni centar TK.\nDemokratska fronta u svojoj nadležnosti imat će Službu za zapošljavanje TK, Dom za djecu bez roditeljskog staranja Tuzla, Muzej istočne Bosne, Poljoprivredni zavod TK i veterinarski zavod TK.\nStranka za BiH bit će odgovorna za Međunarodni aerodrom Tuzla, Kantonalnu upravu civilne zaštite i Agenciju za privatizaciju TK.\nSBB je u nadležnost dobio Kantonalnu direkciju cesta, Zavod za javno zdravstvo TK i Komisiju za koncesije.\nFaktor saznaje da dogovor koalicionih partnera o kantonalnim institucijama ne znači da će uslijediti automatska smjena direktora. Međutim, dogovoreno je da će petorka preispitati rad institucija u nadležnosti kantona, a sigurno je da će neki direktori izgubiti podršku.\nPrevious Previous post: Tragična plovidba migranata: Utopile se dvije žene i petoro djece\nNext Next post: Domovi penzionera Tuzle i Bijelog Polja zajedno apliciraju na IPA i EU fondove


NVO: Poziv političkim strankama da ne zloupotrebljavaju decu u političke svrhe - Magločistač\nPočetna Vesti NVO: Poziv političkim strankama da ne zloupotrebljavaju decu u političke svrhe\nPostavio/la: MagločistačObjavljeno: 30.05.2020 Kategorija: VestiNema komentara\nMreža organizacija za decu Srbije, Prijatelji dece Srbije i Centar za prava deteta pozvali su danas političke partije da ne zloupotrebljavaju decu u političke svrhe i na taj način krše prava deteta, jer zaštita i dobrobit dece moraju da budu prioritet svakog društva, saopštio je Centar za prava deteta.\nU saopštenju se navodi da političke partije u svojim programima moraju jasno da definišu na koji način će unaprediti život dece u Srbiji, posebno one iz osetljivih grupa, a političkim partijama se sugeriše da „uvaže mišljenje i stavove dece“, uz napomenu da „nema razloga za njihovo direktno uključivanje u bilo kakve promotivne aktivnosti“.\n„Treba definisati razliku između kvaziparticipacije i manipulacije decom od njihovog stvarnog učestvovanja u društvenom životu, gde se mora voditi računa o njihovoj zrelosti i uzrastu“, navodi se u saopštenju.\nKako se dodaje, zbog toga je i upućen poziv političkim partijama da podrže inicijativu i obavežu se na poštovanje Kodeksa o zaštiti dece od političkih zloupotreba.\n„Prijatelji dece su u 2019. godini objavili ‘Pravilnik protiv zloupotrebe dece u medijske svrhe i Kodeks o zaštiti dece od političkih zloupotreba’, u nameri da se deca zaštite a javnost senzibiliše. Na poštovanje ovih dokumenata potpisivanjem memoranduma o razumevanju izjasnilo se 11 medijskih kuća i sedam političkih partija“, navodi se u saopštenju.\nIz Centra za prava deteta navode da je istovremeno pokrenuta platforma decaimediji.com na kojoj građani mogu da prijave ove oblike zloupotrebe dece.\n„Roditelji davanjem saglasnosti za učestvovanje dece u određenim sadržajima, daju formalno zakonski pristanak, ali često nesvesno i sami učestvuju u manipulaciji decom. Izražavamo zabrinutost jer nedostaju važna zakonska rešenja, kojima bi se uspostavio adekvatan normativni okvir u oblasti prava deteta“, navodi se u saopštenju.\nKako se navodi „Vlada Srbije, posle dve godine rada na Zakonu o pravima deteta i Zaštitniku prava deteta, u Planu rada za 2020. godinu nije predvidela da se među aktima koje predlaže Narodnoj skupštini nađe i Predlog ovog zakona“.\n„Prijatelji dece Srbije predložili su da Zakon bude dopunjen članovima o sprečavanju političke i medijske zloupotrebe dece“, navodi se u saopštenju, i dodaje da je „Nacionalni plan akcije za decu istekao 2015. godine“.


Foto: Srna Obilježeno 120 godina rudarstva u Ugljeviku\nUGLJEVIK - Veliki poslovni jubilej Rudnika i termoelektrane (RiTE) Ugljevik - 120 godina rudarstva u ovom kraju obilježen je večeras svečanom akademijom uoči krsne slave preduzeća Svetog Stefana Dečanskog -Mratindana.\nSvečanosti u ugljevičkom Centru za kulturu su, pored brojnih zvanica, prisustvovali predsjednik Narodne Skupštine Republike Srpske Nedeljko Čubrilović i generalni direktor "Elektroprivrede Republike Srpske" Luka Petrović.\n"Riječ je o bazičnoj industriji, o prirodnom resursu koji garantuje proizvodnju električne energije na ovom prostoru još dugi niz godina", rekao je on.\n"Ovo je važan resurs za Republiku Srpsku, BiH i šire, za sve one sa kojima `Elektroprivreda Republike Srpske` sarađuje i mnogo je uloženo da ovo bude gotovo ekološka proizvodnja električne energije. Nadam se da ćemo tim putem nastaviti", poručio je Čubrilović.\nGeneralni direktor "Elektroprivrede Republike Srpske" Luka Petrović rekao je novinarima uoči svečane akademije da je ruda važan resurs "Elektroprivrede Republike Srpske".\n"Imamo 900 zaposlenih na Rudniku u Ugljeviku, tako i u Gacku, a ruda uglja koja se koristi u ova dva rudnika omogućila je proizvodnju električne energije u `Elektroprivredi Republike Srpske` od oko 10 milijardi maraka prihoda, što je nemjerljiv doprinos razvoju regije i cijele Republike Srpske", rekao je Petrović.\nOn je najavio da će "Elektroprivreda Republike Srpske" u narednom periodu posebno istaći važnost rudarstva i ulogu rudara.\nVršilac dužnosti direktora RiTE Ugljevik Čedomir Stojanović rekao je da ovaj privredni gigant proizvodi godišnje trećinu električne energije u sistemu "Elektroprivrede Republike Srpske".\nTeniserima Srbije "vajld kard" za Završni turnir Dejvis kupa\n23 nov 2019 @ 20:14\nPogledajte kome je Kolinda otpevala rođendansku pesmicu


„PREDAH“ – PODRŠKA ZA ŽIVOT U PORODICI - Društvo za pomoć MNRO "Plava ptica" Kula\n„PREDAH“ – PODRŠKA ZA ŽIVOT U PORODICI\n30. августа 2017. 30. августа 2017. Jovana Babić\t0 Comments\tevropska unija, karitas, opština kula, predah, socijalna zastita\nUdruženje „Plava ptica“ je među pet organizacija u Srbiji koje je podržano na konkursu Evropske unije SOCIETAS koji je vodio Karitas Srbije. Ovim projektom se na nacionalnom nivou teži unaprediti položaj osoba sa intelektualnim i mentalnim teškoćama u Srbiji.\nOvim projektom se formira prva regionalna usluga socijalne zaštite „Predah“ smeštaj. Suština ove usluge je da se deca i odrasli sa smetnjama u razvoju koji žive u porodici mogu na kraći vremenski period smestiti u Predah smeštaj. Tokom smeštaja za korisnike su namenjene različite radionice, radno terapijski programi, rekreacija, ishrana i nega.\nCilj programa je da se osobe sa smetnjama u razvoju do što veće mere osamostale, kao i da razviju veštine brige o sebi i steknu iskstvo odvajanja od porodice. S druge strane program ima za cilj da porodica dobije periode odmora i predaha kako bi mogla da nastavi da se brine o članu sa smetnjama o razvoju. Na ovaj način vrši se prevencija smeštaja u domske ustanove.\nProjekat će trajati 13 meseci i i namenjen je porodicama iz Opština Kula, Vrbas, Srbobran i Odžaci.\n← DONACIJA PREDUZEĆA MAGNA ODŽACI\nTerapijsko jahanje →\n4. октобра 2019. Jovana Babić\t0\nSARADNJA NAŠEG I UDRUŽENJA „ZIVIMO ZAJEDNO“ IZ BEOGRADA\n20. новембра 2019. Jovana Babić\t0\n29. јуна 2020. 28. јула 2020. Jovana Babić\t0


IZGUBILI VIŠE OD ODBORNIČKIH KLUPA\n197 pregleda\t3 komentar(a)\n29.04.2017. 17:48h Ažurirano: 29.04.2017. 17:48h\nBojkotom izbora, nikšićka opozicija odrekla se mjesta u odborničkim klupama, ali je izgubila i pravo finansiranja iz opštinskog budžeta.\nNovi predsjednik skupštine iz DPS-a Radivoje Nikčević na konstitutivnoj sjednici je kazao da su opozicione partije neučešćem na izborima presudile sebi i da će od sad funkcionisati kao grupe građana.\nU Novoj srpskoj demokratiji i Pokretu za promjene kao najbrojnijim odborničkim klubovima iz prošlog saziva, ipak, tvrde da znaju kako da se nose sa aktuelnom situacijom.\n"Imaćemo pomoć iz Podgorice. Odbornici i poslanici su već dali određene donacije za funkcionisanje Pokreta za promjene, odnosno DF-a i na taj način ćemo prevazići ovu situaciju", kazao je Veljko Vasiljević iz Pokreta za promjene.\nKako je naveo Spasoje Tomić iz Nove srpske demokratije (NOVA), neke troškove će i sami "morati da srežu", ali će "centrala riješiti sve probleme" u ovoj stranci.\nI u opštinskom odboru SNP-a kažu da će predsjedništvo vući konce, ali izražavaju zabrinutost zbog načina finansiranja, budući da su im, nakon oktobarskih izbora, u odnosu na broj poslanika, i finansije manje.\nUprkos međusobnom trvenju između DF-a i Demokrata ovih dana, Vasiljević računa da če opozicija zajedno dovesti na ponavljanje nikšićkih izbora.\n"Cijenimo što niko od kolega ne ulazi u republički parlament niti će da prihvati da je ovo legitimna vlast. Kad se završe izbori u Herceg Novom, intenziviraće se priča o republičkom nivou i o krizi u Nikšiću," kazao jeVasiljević\nNeprincipijelnost opozicije, odnosno različita rješenja od opštine do opštine - mogla bi dovesti i do punog mandata koaliciju DPS-SD u Nikšiću, smatraju u Centru za političku edukaciju.\n"Da opozicija ima jedinstven stav odnosno jedinstvenu platformu u pogledu rješavanja političke krize, vlast u Nikšiću ne bi trajala ni godinu, zavisno od toga kada će biti predsjednički izbori, da li će istovremneo s njima biti raspisani i parlamentarni," kazao je Dragiša Janjušević iz ove nevladine organizacije.\nJanjušević primjećuje da sve opozicione partije pričaju o ponavljanjiu izbora, ali da je formiranje vlasti proteklo uz mlake reakcije.\n"Na osnovu reakcija pokazanih nakon izbora, odnosno konstituisanja vlasti - Nikšić izgleda kao lako predata opština," smatra on.\nNa izborima održanim 12. marta DPS-u je pripalo 37, a SD-u 4 mandata. Osim bojkota opozicije obilježilo ih je čak 11 odsto nevažećih listića.\nNikšić izboriCentar za političku edukacijuPokret za promjeneNova srpska demokratija


Kakvo je pravo zaposlenih kada je u pitanju zarada na poslovima iste vrednosti Beograd\nKada dvoje zaposlenih rade na istoj poziciji pod kojim uslovima moraju imati istu a pod kojim uslovima različitu visinu zarade?\nObračun zarade utvrđuje se na osnovu više faktora koji su propisani kolektivnim Ugovorom kod poslodavca, nezavisno d toga koliko ima zaposlenih na istoj poziciji.\nKada je u pitanju pravo zaposlenih da imaju istu visinu plate za istu poziciju koju rade, ono mora biti utvrđeno pravilnikom i ne sme biti prekršeno od strane poslodavca osim u određenim slučajevima.\nRadna pozicija je utvrđena pravilnikom o sistematizaciji, koji podrazumeva naziv i opis poslova, stručnu spremu koja se zahteva za datu poziciju i broj izvršilaca.\nMeđutim postoje izuzeci kada se za jedno radno mesto može utvrditi najviše dva uzastopna stepena stručne spreme.\nU praksi se najčešće dešava da na jednoj radnoj poziciji bude po jedan izvršilac. Izuzetak su velike kompanije koje imaju organizovan smenski rad pa više izvršilaca radi jedan posao u različitim smenama.\nZakonsko pravo zaposlenih na jednaku zaradu za isti rad ili rad iste vrednosti koji ostvaruju kod poslodavca:\nZaposleni ima na zaradu propisanu opštim aktom kod poslodavca, ali i na jednaku zaradu kao i njegove kolege koje rade na istoj poziciji. Po Zakonu svi zaposleni koji rade na istoj poziciji ostvaruju pravo na jednaku zaradu.Takođe ostvaruju pravo na istu zaradu za rad jednake vrednosti, taj rad iste vrednosti znači rad za koji se zahteva isti stepen stručne spreme.\nAko pođemo od činjenice da zaposleni ima pravo na zaradu za obavljeni rad i vreme provedeno na radu, a to je prema članu 106. stav 1 Zakona o radu zarada koja sadrži:\n- Osnovnu zaradu\n- Deo zarade za radni učinak\n- Uvećane zarade\nU ovom slučaju podrazumeva se da samo osnovna zarada mora biti jednaka za sve, dok druga dva elementa zavise od učinka i sposobnosti zaposlenog pa su u skladu sa tim podložna promeni.\nOsnovna zarada propisana je količinom i vrednošću tog posla što se izražava kroz visinu koeficijenta utvrđenog za sistematizaciju poslova na radnom mestu. Drugi element osnovne zarade predstavlja cenu rada po koeficijentu posla i zavisi od finansijske mogučnosti poslodavca,\nVažna činjenica je da osnovna zarada iako zavisi od poslodavca ne može biti manje od cene minimalne zarade.\nOsnovna zarada u pojedinim slučajevima može biti različita, kada se količina urađenog posla jasno može definisati, npr u proizvodnji gde se učinak može izmeriti količinom proizvoda koji se ostvare na mesečnom nivou.\nPravo na minimalnu zaradu može se izmeniti jedino u slučaju da zaposleni ne ostvareni minimalni učinak koji se zahteva od njega na toj poziciji i u skladu sa tim osnovna zarada može biti manja. Isto važi i za zaposlene koji ostvare dodatni prihod koji je viši od predviđenog standarda oji se očekuje i za svoj trud zaslužuje veću osnovnu zaradu.\nUgovaranje osnovne zarade u slučaju kada je posloavac na poslovima na kojima treba da radi više zaposlenih utvrdio alternativni zahtev stručne spreme:\nU praksi se retko dešava da se na određenim poslovima zahteva srednja ili viša stručna sprema za određene zadatke koji su manje ili više zahtevni. Po Zakonu ako zaposleni koji nemaju istu stručnu spremu rade isti posao imaju pravo na jednaku zaradu bez obzira na stručnu spremu koja je propisana za tu poziciju.\nPrimena odredbe člana 104. st 4. i 5. Zakona o radu o nepoštivanju prava zaposlenih na istu zaradu za rad na istim ili sličnim poslovima :\nOdluka poslodavca ili sporazum sa zaposlenim koji nisu u skladu sa stavom 2. ništavni su kao i kod slučaja povrede prava iz stava 2.ovog člana zaposleni ima pravo na naknadu štete.\nU slučaju povećane osnovne zarade poslodavac mora imati jake argumente za to, jer u suprotnom se smatra da je učinio diskriminaciju u odnosu na druge zaposlene zaposlene na istoj poziciji.


Gnjatović: Vakcina će biti efikasna i protiv novog soja\nVesti Autor:N1 Beograd27. dec. 202012:01\nMarija Gnjatović iz Instituta za primenu nuklearne energije kaže da novi soj koronavirusa, koji je detektovan na jugu Britanije ne treba "ništa posebno da nas zabrinjava", jer se mutacije virusa u prirodi stalno dešavaju, i u ovom slučaju je dobra stvar što se vrši dobar nadzor nad promenama koje se nad virusom dešavaju. Tvrdi da ni efikasnost vakcine i dijagnostičkih testova ne treba da nas brine, jer se promena desila u jednom malom delu proteina, a vakcina je napravljena tako da se stvaraju antitela na mnogo širem delu proteina i dodaje da će vakcina biti efikasna i protiv novog soja.\nDodaje da je, pak, ova promena koja je uzrokovala novi soj koronavirusa značajna, jer nastaje u proteinu koji je veoma važan za ulazak virusa u ćelije domaćina, i zato se smatra dosta zaraznijim u odnosu na trenutne sojeve.\nNova ograničenja u Velikoj Britaniji, posebno u Škotskoj i Severnoj Irskoj\n„Ali efikasnost vakcine ni postojećih dijagnostičkih testova ne treba da nas brine, jer se promena desila u jednom malom delu proteina, i vakcina je napravljena tako da nosi genetski materijal, da se sintetiše čitav protein S, i antitela se stvaraju na mnogo širem delu proteina. Postoji šansa da budu za nijansu manje efikasne, ali ne i da budu totalno neefikasne“, kaže Gnjatović u Novom danu na TV N1 i ukazuje da se muticaje dešavaju i zbog umnožavanja virusa.\nIstiče da se „nauka dosta brzo prilagođava i sve nove muticaje uticaće da naučnici jako brzo promene sastav vakcine, odnosno njene ključne komponente“.\nDodaje da je za sada zabeleženo preko 12.000 mutacija, ali da je većina neutralna, odnosno nema uticaj na širenje virusa ili na smrtnost.\nMeđutim, navodi, da je za novi soj koronavirusa u Britaniji dokazano da se brže širi i to zabrinjava struku, jer je zbog povećanja broja slučajeva zdravstveni sistem još opterećeniji.\nSpecijalista iz Kenta: Zbog velikog broja obolelih od novog soja situacija kritična\nOmer Devaja, specijalista ginekologije i akušerstva iz West Kent Cancer Centra, podseća u Novom danu da je masovna vakcinacija u Britaniji počela da se sprovodi u poslednje dve nedelje, kao i da je napravljeno devet grupa.\n„U prvoj grupi su stariji od 80 godina, ljudi u staračkim domovima i zdravstveni radnici. Sledeća grupa se pomera prema godinama“, navodi doktor i ističe da je namera da se postepeno celo stanovništvo pokrije vakcinacijom, ali misli da će za to biti potrebno najmanje godinu dana.\nŠto se tiče klinike u kojoj radi, kaže da će on kao direktor hirurgije primiti vakcinu poslednji, a da su prvo imunizovane medicinske sestre i oni koji se nalaze u prvim redovima u kontaktu sa kovid pacijentima.\nNa pitanje da li je bilo nekih neželjenih reakcija na vakcinu, kaže da kod njegovih kolega „nije bilo značajnih reakcija“.\n„Kao i kod svake vakcine, može doći do bola u mišićima, neke kolege su imale malu temperaturu, ali nekih većih reakcija u mojoj ustanovi nije bilo. Bilo je nekoliko alergijskih reakcija, tako da je britanska vlada promenila preporuku – one osobe koje su sklone alergijskim reakcijama, one čekaju drugu vakcinu – Oksfordovu, a mi smo krenuli sa Fajzerovom“, navodi on i dodaje da će njegova bolnica biti „pokrivena u roku od dve do tri nedelje“.\nIstiče i da je u njegovoj klinici sada mnogo gora situacija nego tokom prvog korona-talasa u proleće, jer je sada daleko veći broj slučajeva i među zdravstvenim radnicima i među stanovništvom, tako da je „vakcina dočekana kao spas“.\n„Primera radi, od naše četiri sale, tri sale su zatvorene jer nema dovoljno osoblja, prioritet su oni sa kancerom i hitni slučajevi. A sve ostalo što nije urgentno može da sačeka do daljeg“, kaže doktor i dodaje da je ovim novim sojem zaraženo mnogo njegovih kolega, ali i da su odeljenja prepuna pacijenata, kao i da je sve manje i manje onih odeljenja bez kovid pacijenata.\nNa pitanje kako se štite lekari, on kaže da anesteziolozi i gastroenterolozi nose tri maske koje daju punu zaštitu, a osoblje na kovid odeljenjima koristi vizire, obične hirurške maske i kecelju sa rukavicama.\nTrudnice posebno ranjiva grupa\nO tome na koji način kovid utiče na trudnoću, kaže da nažalost trudnice nisu pošteđene mogućnosti da dobiju kovid i posebno su ranjiva grupa.\nDa bi se sprečio bilo kakav rizik njihovog zaražavanja, njihova kontrola se sprovodi telefonom, odnosno sve je manje direktnog kontakta.\nDodaje i da su bebe otpornije na koronu i da u njegovoj bolnici nisu zabeleženi slučajevi da je korona sa majke prešla na bebu.\nNa pitanje da li postoji strah zbog novog soja koronavirusa, kaže da je Kent u kojem on živi i radi bio u epicentru novog soja.\n„Kao i svaki virus, on mutira, ima tu malo i propagande, ali sigurno je kod ovog soja koji je izolovan u Kentu da se 70 puta lakše prenosi sa osobe na osobu, ali nema lošiju kliničku sliku, ljudi ne umiru više“, navodi Devaja.\nbritanijakoronavirusmarija gnjatovićnovi sojOmer Devajavakcina


Putin: Virus je američki duh iz boce - Sputnjik Srbija\n15:44 15.05.2017 Preuzmite kraći link\nRusija nije pretrpela značajnu štetu u globalnom sajber napadu, rekao je predsednik Rusije Vladimir Putin na konferenciji za novinare nakon drugog dana foruma „Jedan pojas — jedan put“ u Pekingu.\n„Mi nismo imali značajnije štete, ni naše institucije, ni bankarski ni sistemi zdravstvene zaštite. Ali, u principu je uznemirujuće, u tome nema ničeg dobrog, to je pitanje koje izaziva zabrinutost“, rekao je Putin govoreći o posledicama sajber napada u Rusiji.\n„Što se tiče izvora tih pretnji, po mom mišljenju, rukovodstvo Majkrosofta je izdalo direktno saopštenje o tome. Oni su rekli da su primarni izvor tog virusa obaveštajne agencije Sjedinjenih Američkih Država, a Rusija sa time nema apsolutno nikakve veze“, rekao je ruski predsednik.\n„’Duh‘ sajber virusa, kojeg su, između ostalog, pustile iz lampe i obaveštajne službe, može da nanese štetu i samim autorima i stvaraocima. O zaštiti od takvih pojava treba da se raspravlja na ozbiljnom političkom nivou“, dodao je ruski predsednik.\nRusija je protiv bilo koje države koja želi da se domogne nuklearnog oružja, rekao je Putin komentarišući nuklearno pitanje Severne Koreje.\n„Nuklearni testovi i raketne probe su neprihvatljivi. Moramo naći mirno rešenje.“\n„Želim da potvrdim da smo kategorično protiv širenja kluba nuklearnih sila, uključujući i zbog Korejskog poluostrva i Severne Koreje. Naš stav je dobro poznat i našim partnerima i svetu i Severnoj Koreji. Mi smo protiv toga i verujemo da je to kontraproduktivno, štetno i opasno“, istakao je Putin.\nRaketna proba Severne Koreje nije bila pretnja za Rusiju, iako ima provokativni efekat i u tome nema ništa dobro, rekao je predsednik Rusije.\n„Ovo lansiranje za nas nije predstavljalo neposrednu pretnju. Ali to, naravno, razvija sukob i u njemu nema ničeg dobrog“, istakao je Putin.\nNa pitanje novinara o situaciji u Siriji, Putin je izjavio da nasilno zbacivanje režima i invazije na druge zemlje izazivaju trku u naoružanju.\n„Svesni smo da ono što u poslednje vreme primećujemo u svetu, odnosno, grubo kršenje međunarodnog prava i invazija na teritoriju stranih država, promena režima, podstiče trku u naoružanju“, rekao je Putin.\n„S tim u vezi moramo da postupamo sveobuhvatnije, da jačamo sistem međunarodnih garancija“, dodao je ruski lider.\nRusija Americi: Ne brinite se za nas — raketa nam nije pretnja\nPolitička borba u SAD\nUnutrašnja politička borba u SAD stvara određenu nervozu u politici i ekonomiji, izjavio je predsednik Rusije Vladimir Putin.\n„U uslovima kada u najvećim vodećim političkim i ekonomskim centrima vidimo sve veći broj elemenata neizvesnosti, na primer, u SAD se nastavlja oštra unutrašnja politička borba, to stvara određenu nervozu ne samo u politici, već i u ekonomiji“, rekao je Putin.\n„U Evropskoj uniji svi zabrinuto posmatraju šta će se desiti sa ’bregzitom‘, kako će on teći i kakvi će biti rezultati“, dodao je on.\nGovoreći o saradnji sa Kinom, Putin je najavio da će Rusija i Kina povećavati saradnju u oblasti svemira.\n„Mi sarađujemo u svemiru prilično uspešno i postoje sve šanse da tu saradnju povećamo. Na dnevnom redu je izvoz naših raketnih motora u Kinu“, rekao je Putin na konferenciji za novinare.\nRuski predsednik je istakao da je glavna oblast saradnje energetika i dodao da će Rusija i Kina sarađivati u oblasti tečnog prirodnog gasa.\nPutin je rekao da je Rusija je otvorena za saradnju sa bilo kojom državom, kao i da je Kina takođe pokazala takvu otvorenost.\nUpitan o navodnom riziku da će kineska ekonomija progutati Rusiju, Putin je rekao da „Rusija nije zemlja koja se nečega boji, a akcije Kine nemaju to za cilj“.\nUčešće na predsedničkim izborima u Rusiji\nGovoreći o učešću na predsedničkim izborima u Rusiji 2018. godine, ruski predsednik izjavio je da smatra da je prerano da se govori o mogućnosti njegovog učešća u predizbornoj trci.\nNovinari su Putina podsetili da je pre pola godine, odgovarajući na pitanje o učešću na predsedničkim izborima, izjavio da za odgovor na to pitanje treba da prođe vreme, pa su se zainteresovali „da li je vreme prošlo“.\n„Ne“, odgovorio je ruski lider.\nPodrška Kurdima u Siriji\nNa pitanje da li Rusija snabdeva kurdske borce u Siriji oružjem, Putin je rekao da Moskva, za razliku od SAD, to ne radi.\nMeđutim, Moskva smatra da ima pravo da održava radne kontakte sa kurdskim formacijama u Siriji, istakao je Putin odgovarajući na pitanje o primedbama Ankare u vezi sa saradnjom sa kurdskim grupama koje ona smatra terorističkim.\nRuski predsednik rekao je da Rusija ne smatra da bi trebalo da se intenzivira rad na rešavanju kurdskog pitanja i dodao da je o tome razgovarao sa turskim predsednikom Redžepom Tajipom Erdoganom. Putin je naglasio da je najvažnija stvar da se konsoliduje prekid vatre koji je trenutno na snazi u Siriji.\nPredsednik Rusije je na konferenciji za medije govorio i o projektima Rusije na Dalekom istoku, kao i o saradnji sa stranim partnerima u njihovoj realizaciji.\nPutin i njegov kineski kolega Si Đinping najavili su da će sledeći sastanak u formatu foruma Puta svile biti održan 2019. godine.\nPrvog dana foruma Putin je prisustvovao svečanom otvaranju na kojem je održao govor, na marginama foruma je održao sastanak sa kineskim predsednikom Si Đinpingom, predsednikom Češke Milošem Zemanom, premijerom Grčke Aleksisom Ciprasom, a takođe je razgovarao i sa predsednicima Turske, Kirgistana i Uzbekistana.\nKina je 2013. godine najavila novu strategiju ekonomskog razvoja „Jedan pojas — jedan put“ čiji je cilj stvaranje infrastrukture i uspostavljanje odnosa između zemalja Evroazije.\nJedan pojas - jedan put, Vladimir Putin, Kina


RTCG - Radio Televizija Crne Gore - Nacionalni javni servis :: Turizam i ekologija :: Čistili plaže u Novom, Baru i Ulcinju\nVOLONTERI I JPMD 22. 04. 2019. 17:33 >> 17:34 0\nVOLONTERI I JPMD\nČistili plaže u Novom, Baru i Ulcinju\nJavno preduzeće za upravljanje morskim dobrom Crne Gore danas je nastavilo sa obilježavanjem međunardonog Dana Planete Zemlje, i to akcijama u opštinama Herceg Novi, Bar i Ulicnj.\nU akcijama je učestvovao veliki broj djece iz obrazovno-vaspitnih ustanova, kao i predstavnici lokalnih institucija, preduzeća i organizacija.\nU Herceg Novom, u saradnji sa NVO udruženje roditelja djece i omladine sa teškoćama u razvoju „Zrak Sunca“, realizovana je akcija "Djeca u krilu Planete", u okviru koje je očišćena dječija plaža i plaža prilagođena licima sa invaliditetom ispred prve faze instituta "Dr Simo Milošević" u Igalu.\n„U skolpu ove akcije organizovan je i maskenbal, u okviru kojeg su djeca na kreativan način prenijela poruke o značaju očuvanja Planete Zemlje”, navodi se u saopštenju. .\nNa području opštine Bar, u saradnji sa Izviđačkim odredom “24. novembar”, održana je akcija uklanjanja otpada sa gradske plaže od gradske marine do ušća rijeke Željeznice u more.\n“Paralelno sa akcijom čišćenja, posađeno je i nekoliko stabala raznog drveća na mjestima na kojima su ista stradala u nevremenu”, saopštili su JPMD.\nU opštini Ulcinj, u saradnji sa NVO “RDA UBA” organizovana je akcija čišćenja zaleđa kupališta na Velikoj plaži na lokaciji od kupališta "CABO" do kupališta "HAVANA".\n“Tom prilikom sakupljena je velika količina otpada koji je odvezen na deponiju. Istog dana, u Ulcinju, službnici Javnog preduzeća su se pridružili akciji čišćenja Velike plaže koju su organizovali Karisma Hotels Adriatic Montenegro, RLC Montenegro i lokalna nevladina organizacija iz Ulcinja - NVO Ecovita”, navodi se u saopštenju.\nObilježavanje Dana Planete Zemlje nastaviće se i u narednim danima i to, sjutra, 23. aprila aktivnostima u Budvi, i 24. Aprila, realizacijom akcije na obali Opštine Tivat.\nOrganizovano nekoliko akcija čišćenja otpada\nSporazum povodom zelenih Igara malih zemalja Evrope\nBrojne ekološke akcije na Dan planete


Na današnji dan, prije 99 godina, osnovan je sarajevski Željezničar - Sarajevska sehara\nNa današnji dan, prije 99 godina, osnovan je sarajevski Željezničar\nHistorija Nogomet Sehara Sport\nTačnije, na današnji dan, 1921. godine, Željo je odigrao svoju prvu utakmicu u historiji, a većina ga smatra danom kada je ovaj klub osnovan.\nBilo je to protiv SAŠK Napretka, koji je tada slovio za jedan od najboljih klubova na teritoriju BiH.\nIdeju o osnivanju Željezničara, mladi željeznički radnik Dimitrije Dimitrijević, koji je rođen i odrastao u centru grada na Mejtašu, u Čekaluši, predložio je već 1920. godine svom kolegi i prijatelju mašinovođi, Ludvigu Lepleu.\nUz Stjepana Katalinića, oni formiraju inicijativni odbor, iz čijeg jezgra nastaje i prva uprava Kluba, na čijem čelu se našao diplomirani inžinjer građevinarstva, Austrijanac po rođenju, Mađar po narodnosti, Hinko Tegzeš.\nUz dosta problema sa tadašnjim vlastima, Plavi su primljeni u Podsavez 19. septembra 1921. godine. Već pomenutu utakmicu sa SAŠK Napretkom, Željo je izgubio 5:1, jedini strijelac za naš Klub bio je upravo Dimitrije Dimitrijević.\n99 godina ponosa i slave – sretan rođendan, voljeni Željo 🔵⚪\nNa današnji dan, prije 99 godina, osnovan je najtrofejniji…\nPosted by FK Željezničar on Wednesday, September 16, 2020\nTags: Bosna i Hercegovina, fudbal, Historija, nogomet, sarajevo, Sarajevska sehara, Željezničar\nDanas radovi na vodovodnoj mreži u 22 sarajevske ulice, u noćnom terminu prekid vodosnabdijevanja zbog mjerenja\nDnevni horoskop: Većina znakova će biti usamljena i frustrirana, svi će morati raditi više\nFoto/ Obilježena 26. godišnjica pogibije komandanta Zame Dučića 24/09/2020


Pažljivo čitajte deklaracije prilikom kupovine\nM. D. 24. novembra 2015. 09:56\nBlagovremeno informisanje potrošača doprinelo je boljem poznavanju njihovih prava, što se nedavno pokazalo na primeru Tonus hleba, kada su upravo potrošači signalizirali da se lažne izjave nalaze na ambalaži tog proizvoda, izjavila je predstavnica Centra za zaštitu potrošača (CEPS) Vera Vida.\nOna je rekla da su se na tom proizvodu nalazile lažne izjave – da Tonus hleb leči rak, da je preventiva u dijabetesu i da ima licencu Ruske akademije nauka.\n„Potrošači će ubuduće sigurno više voditi računa o tome zbog toga što će do kraja godine biti usvojen novi pravilnik gde će biti definisano kakve će zdravstvene izjave moći da se nađu prehrambenim proizvodima“, rekla je ona.\nVida je podsetila da stručnjaci govore da hrana nije lek ali može da pomogne u lečenju određenih bolesti, što potrošači moraju da znaju.\nPrema njenim rečima najveći broj prijava odnosi se na obuću i odeću, usluge mobilnih operatera, kvalitet mobilnih telefona, računarsku opremu, belu tehniku, kućne aparate, nameštaj…\nOna je navela da se u poslednje vreme povećao broj prijava potrošača u vezi sa hranom, što ukazuje na njihovu bolju informisanost.


Bazar rukotvorina i starih zanata u Požeškoj - Dan u Beogradu\nNaslovna » Izlasci » Sajmovi » Bazar rukotvorina i starih zanata u Požeškoj\nAh Neša 11. oktobar 2011. Sajmovi Postavite komentar\nU organizaciji udruženja „Naše ruke“ i opštine Čukarica, do nedelje 16. oktobra, biće otvoren Bazar rukotvorina i starih zanata u Požeškoj ulici.\nNacionalna asocijacija za stare i umetničke zanate i domaću radinost „Naše ruke“ osnovana je pre četiri godine s ciljem da okupi umetnike i zanatlije koji se dugi niz godina bave očuvanjem starih i umetničkih zanata i ručno izrađuju raznovrsne suvenirske, umetničke, odevne i upotrebne predmete narodne radinosti.\nAsocijacija nastoji da u okviru kreativnih radionica afirmiše, edukuje i ukaže na značaj očuvanja starih umetničkih zanata kao dela najstarije srpske kulturne tradicije. Bazar u Požeškoj ulici na Banovom brdu jedna je u nizu manifestacija koje se održavaju u veoma posećenoj i o omiljenoj ulici na Čukarici.\nIz opštine Čukarica pozvali su i domaćice da se priključe Bazaru rukotvorina na Čukarici i da ponude svoj ajvar na degustaciju i prodaju na tezgama u Požeškoj, 15. i 16. oktobra. Izlagačke tezge će obezbediti opština, a svi zainteresovani mogu da se jave za dodatne informacije na broj 3052-120. (Beoinfo)\nTagovibanovo brdo bg svaštara sajmovi\nPrethodni Grad pobeđuje glad\nSledeći Prvi FEDIS u Rakovici


Svet je pozdravio vaš izbor i posvećenost vraćanju diplomatskog odnosa sa međunarodnom zajednicom u središte američke spoljne politike.\nOkupljanjem vlada da stvore uslove za pravičan i ekološki održiv globalni ekonomski oporavak, vaše rukovodstvo može da podstakne transformativne promene. Predugo međunarodne institucije nisu uspele da se pozabave jednim od najotrovnijih aspekata globalizacije: izbegavanjem poreza i utajom multinacionalnih korporacija.\nPošteno oporezivanje multinacionalnih kompanija potrebno je da bi se stvorila ona vrsta društava kojima težimo i ono mora biti centralni deo svakog progresivnog poreskog sistema usmerenog na ekonomski rast i stvaranje visokog životnog standarda za sve. Ukidanje izbegavanja poreza na dobit takođe je jedan od najboljih načina za borbu protiv rastuće nejednakosti bogatstva i prihoda.\nPreusmeravanjem svoje dobiti u poreske oaze, velike kompanije oduzimaju vladama širom sveta najmanje 240 milijardi dolara fiskalnih prihoda godišnje. Ovaj nedostatak pogađa ne samo Sjedinjene Države, gde se oko 50% inostrane dobiti američkih multinacionalnih kompanija svake godine prenosi u poreske oaze, već i globalni Jug, gde su izvori prihoda ograničeniji, a samim tim i oslanjanje na prihode od poreza na dobit za finansiranje javnih usluge je veća.\nnovac obracuni shutterstock 163502135\nKao članovi Nezavisne komisije za reformu međunarodnog oporezivanja pravnih lica (ICRICT), podstičemo vas da ispunite svoje obećanje da ćete 'voditi međunarodne napore da se globalni finansijski sistem unese u transparentnost, potraži nezakonite poreske oaze, zapleni ukradena imovina i napravi teža - da se lideri koji kradu od svojih ljudi kriju iza anonimnih front kompanija'.\nDa bi to učinila, vaša administracija treba da se aktivno uključi u stalne napore na preuređivanju međunarodnog poreskog sistema kako bi se osiguralo pravedno oporezivanje multinacionalnih kompanija, o čemu se trenutno raspravlja u okviru OECD-ovog mandata pod mandatom G20. Nažalost, ovi pregovori nisu dobro prošli. Vlade vodećih država članica (uključujući prethodnu američku administraciju) pregovarale su pod pogrešno postavljenom pretpostavkom da njihov nacionalni interes najbolje služi zaštitom onih multinacionalnih kompanija sa sedištem unutar njihovih granica.\nDiskusije o reformi međunarodnog oporezivanja tako su žrtvovale zajedničku ambiciju. U međuvremenu, multinacionalne kompanije nastavljaju da izbegavaju poreze koji bi mogli da pomognu u plaćanju javne potrošnje kao podrška oporavku nakon pandemije. Svet ovo sebi ne može priuštiti. Pregovarački proces je, ipak, postigao dogovor da multinacionalke treba smatrati jedinstvenim preduzećima. To znači da njihov svetski profit treba oporezivati u skladu sa stvarnim aktivnostima u svakoj zemlji.\nporeski raj kombo foto RAS Shutterstock\nOvo je poznati koncept u SAD-u, gde se dobit preduzeća dodeljuje različitim državama na osnovnoj osnovi, u skladu sa ključnim faktorima koji generišu dobit: zaposlenost, prodaja i imovina. Ali trenutni predlog primenjuje ovaj kriterijum raspodele na samo mali udeo u globalnom profitu kompanije - posebno na visoko digitalizovanim multinacionalkama, koje su uglavnom sa sedištem u SAD-u. E-trgovina je porasla za gotovo trećinu tokom pandemije i presudno je da ne samo digitalne multinacionalne kompanije, već i digitalno poslovanje svih multinacionalnih kompanija plaćaju pošten deo poreza.\nStoga bi trebalo usvojiti ambicioznu i sveobuhvatnu reformu radi preslikavanja američkog sistema na međunarodnom nivou, bez razlike između digitalnih i nedigitalnih preduzeća. Takvo pravilo pomoglo bi uspostavljanju ravnopravnijih uslova, smanjilo izobličenja, ograničilo mogućnosti za izbegavanje poreza i pružilo sigurnost multinacionalkama i investitorima. Ovaj sistem treba da bude podržan globalnim minimalnim porezom na multinacionalne kompanije, stavljajući kraj štetnoj poreskoj konkurenciji između zemalja i smanjujući podsticaj za multinacionalne kompanije da profit preusmere u poreske oaze.\nluksemburg kombo foto RAS Shutterstock\nAli minimalna stopa od 12,5% o kojoj se raspravlja u OECD-u i negde drugde mogla bi da postane globalni plafon, u tom slučaju bi hvalevredna inicijativa da se multinacionalke obavežu da snose pošten deo poreza na kraju učinila suprotno. Vaša kampanja je obećala da će povećati američki minimalni porez na stranu zaradu američkih korporacija (poznatu kao „GILTI“) na 21%. Ova mera ne bi imala samo zaslugu povećanja fiskalnih resursa vaše zemlje; takođe bi pružila političku podršku kreatorima politike drugih zemalja da slede primer.\nAmbiciozni globalni minimalni porez mogao bi da promeni igru u borbi protiv izbegavanja poreza. Ako bi se zemlje G20 složile da nametnu minimalni porez na dobit od 25% (kao što ICRICT zagovara) na globalni prihod svojih multinacionalnih firmi, više od 90% svetske dobiti automatski bi se oporezivalo sa 25% ili više.\nNaravno, takođe je neophodno da takav porez bude dizajniran za pravičnu raspodelu oporezivanja između matične kompanije i zemlje domaćina. Sekretarica trezora Dženet jelen rekla je na saslušanju za potvrdu da se vaša administracija raduje 'aktivnom radu sa drugim zemljama' kako bi 'pokušala da zaustavi ono što je destruktivno, globalno ide ka dnu oporezivanja preduzeća'. Nema dokaza da je nedavni trend ka nižim stopama poreza na dobit podstakao produktivna ulaganja i rast. Smanjenje američke stope za 2017. godinu uglavnom je završilo finansiranjem isplate dividendi i otkupa akcija.\nOporezivanje preduzeća je u stvari porez na čisti profit, pa tako snižavanje stope ima malo uticaja na ekonomsku aktivnost. Drugim rečima, korporativni porezi su u osnovi porez po odbitku na dividende, a samim tim i porez na dohodak bogatih, jer su udeli u kapitalu (direktno ili indirektno, recimo, putem penzijskih fondova) čak nejednako raspoređeni od dohotka.\nTražimo od vas da osigurate da SAD ponovo vode snagom primera i sarađuju sa drugim zemljama koje su voljne da sprovedu sveobuhvatnu reformu koja je pravična za SAD i ostatak sveta. Dok se ne usvoji takva pravična reforma, trgovinske sankcije protiv zemalja koje su već odlučile da oporezuju digitalna preduzeća - mnoge od njih su zemlje u razvoju koje očajnički žele dodatne prihode - biće kontraproduktivne. Ponovno povezivanje sa multilateralnim sistemom uz prihvatanje slabog međunarodnog kompromisa o oporezivanju multinacionalnih kompanija dodatno će nagristi, a ne vratiti poverenje u sistem.\nVerni saveznik je potrošio sav kredit: Bajdenov plan da ućutka "PRINCA KRVAVIH RUKU"\n"ITALIJANI SU KONAČNO UBOLI" Šta dolazak Super Marija znači za Evropu i Ameriku, a posebno KINU I RUSIJU\nU potpunosti je u našoj moći da izgradimo postpandemijski svet koji će biti održiviji, kooperativniji i pošteniji, gde multinacionalne kompanije plaćaju porez koji bi trebalo. ICRICT bi bio počastvovan pružanjem podrške vašoj administraciji u postizanju ovog ključnog cilja."\n(Ovaj komentar potpisuju i Edmund Valpi Ficdžerald, Kim Jakinto-Henares, Eva Džoli, Rikardo Martner, Suzan Matale, Leons Ndikumana, Ajrin Ovonji-Odida, Tomas Pikti, Magdalena Sepulveda Karmona, Vejn Svan i Gabriel Zukman.\nHose Antonio Okampo, bivši ministar finansija Kolumbije i podsekretar Ujedinjenih nacija za ekonomska i socijalna pitanja, profesor je na Univerzitetu Kolumbija i predsednik Nezavisne komisije za reformu međunarodnog oporezivanja preduzeća.\nDžozef E. Štiglic, nobelovac za ekonomiju, univerzitetski je profesor na Univerzitetu Kolumbija i član Nezavisne komisije za reformu međunarodnog oporezivanja preduzeća.\nDžaiati Goš, izvršni sekretar za međunarodne saradnike iz ekonomije razvoja, profesor je ekonomije na Univerzitetu Masačusets i član Nezavisne komisije za reformu međunarodnog oporezivanja preduzeća.\nEkskluzivno pravo za "Blic" od Project Syndicate)\nMuke po Bajdenu: Pokušava da ispravi Trampove brljotine, ali posao je teži nego ikada: Sprečava ga OMILJENO ORUŽJE republikanaca\nONO ŠTO ĆE SE DOGODITI DANAS UTICAĆE NA SVET "Bajdenu nedostaje vizija, a Trampova pobeda dovodi u sumnju opstanak američke demokratije i institucija"\nNIKADA RANIJE SVET NIJE BIO POD OVOLIKOM PRETNJOM Reizbor Trampa gurnuo bi Ameriku u građanski rat, ali posledice bi trpela CELA PLANETA


Detalji iz optužnice: Kako je Knežević za godinu oprao osam miliona :: Hronika\nOdbjegli biznismen Duško Knežević označen je kao organizator četvoročlane kriminalne organizacije čije je član bio i sekretar Vrhovnog državnog tužilaštva Nenad Vujošević preko kojeg je odbjegli biznismen crpio informacije o mogućim potezima Tužilaštva protiv njega, navodi se u optužnici Specijalnog tužilaštva u koju je Pobjeda imala uvid.\nKao članovi ove organizacije označeni su i bivši šalterski službenici Atlas banke Srđa Pavićević i Olga Stanković kao i trezorista Aleksandar Vilotijević jer su po nalogu Duška Kneževića novac koji je stekao kriminalnim radnjma, kako se osnovano sumnja, ubacivali u legalne tokove.\nNekadašnji bliski saradnici Duška Kneževića, bivši izvršni direktor Atlas banke Đorđe Đurđić i šef službe opštih poslova Vlatko Rašović u ovom predmetu dobili su status svjedoka saradnika.\nPrema navodima optužnice, Kneževića je djelovanje ove kriminalne organizacije planirao na duže vrijeme i u međunarodnim razmjerama, pri čemu je svakom članu unaprijed odredio zadatke i uloge.\nPlan Kneževića je, kako piše Pobjeda, bio da novac koji je pribavljen prevarnim radnjama kroz korišćenje poslovnih i privrednih struktura stavlja u legalne tokove.\nShodno tom planu, Knežević je, piše list, predavao novac od kriminalne djelatnosti ostalim članovima koji su po njegovim uputima držali, prenosili i vršili njegovu konverziju stavljajući ga u legalne tokove.\nU aktu Specijalnog tužilaštva se ističe i da je Knežević lično ili preko drugih članova kriminalne organizacije vrbovao pripadnike, obezbjeđivao novac, objekte i formirao preduzeća u zemlji i inostranstvu preko kojih je realizovao kriminalni plan i kriminalne aktivnosti ove organizacije.\nKada je u pitanju Kneževićev odnos sa optuženim Vujoševićem, u aktu Specijalnog tužilaštva se navodi da je odbjegli biznismen preko sekretara Vrhovnog tužilaštva dobijao podatke o toku postupaka koji se vode protiv njega i drugih članova kriminalne organizacije.\nTakođe, Knežević je od Vujoševića zahtijevao i blagovremeno obavještavanje o potezima koje je Tužilaštvo namjeravalo da preduzme protiv njega ali i sadržini dokaza koji su prikupljeni protiv njega.\nPavićević, Stanković i Vilotijević se terete da su oprali dio novca od iznosa od 8.000.000 eura koje je Knežević stekao kriminalnom djelatnošću tako što su po nalogu odbjeglog biznismena držali, prenosili i vršili njegovu konverziju stavljajući ga u legalne tokove.\nU optužnici se navodi da su odgovorna lica u kompaniji ,,Kaspia Property Holding Limited“ iz Dubajia 14. januara 2014. godine Kneževiću u kešu predali iznos od 8.000.000 eura koji je predstavljao dio kupoprodajne cijene od 12.500.000 eura za koliko je odbjegli biznismen prodao hotel „Princes“ u Baru.\nPrilikom prodaje hotela u Baru, Knežević je doveo u zabludu menadžment Kaspije da će nakon isplate kupoprodajne cijene u cjelosti, predati im hotel u posjed.\nKnežević je kupcima preuzimanje hotela Princes garantovao garancijom Atlas banke za koju je znao da se ne može realizovati, a čiji je rok važenja u nekoliko navrata produžavan.\n- Knežević je 8.000.000 eura stečenih kriminalnim radnjama unio u Crnu Goru 14. januara 2014. godine i predao ga Vlatku Rašoviću koji je po upustvima odbjeglog biznismena novac stavio u sef u njegovoj kancelariji Atlas banke – navodi se u optužnici.\nĐurđić je od 15. januara do 25. novembra 2014. godine od 8.000.000 eura stečenih kriminalnim radnjma po nalogu Duška Kneževića u petnaest navrata uzeo ukupno 3.293.100 eura.\nOd tog novca, Đurđić je 1.080.000 eura predao Kneževiću na dalje korišćenje, sa 1.400.000 je vratio Kneževićeve dugove, 70.000 eura je utrošio pokrivanjem dugova na karticama Kneževića i članova njegove porodice, da 60.600 eura plaćao je obaveze Kneževića i sa njim povezanim licima dok je 50.000 eura uplatio na svoj žiro račun u IBM banci.\nU narednom periodu, tokom 2014. godine po uputstvima Kneževića, Rašović i Đurđić iz sefa u njegovoj kancelariji uzimali su određene iznose novca i vršili dalji prenos.\n- Đurđić je 15. januara 2014. godine iz sefa uzeo 700.000 eura i po uputstvima Kneževića spakovao ih u četri koverte u iznosima od 500.000 eura, 100.000 eura i dva puta po 50.000 eura. Novac je predao Kneževiću koji ga je dalje koristio – navodi se u optužnici.\nNarednog dana, 16. januara 2014. godine, Đurđić je iz sefa uzeo 950.000 eura i predao ih Arseniju Vujoviću na ime vraćanja duga koji je prema njemu imao Duško Knežević.\nIstog dana, Đurđić iz sefa uzima još 20.000 eura i predaje ih Kneževiću a potom uzima još 622.000 eura i predaje ih službenicima na šalteru Atlas banke i daje im uputstvo da taj iznos uplate na račune vlasnika Atlas grupe i sa njim povezanim licima.\nTrećeg dana, 17. januara 2014. godine, Đurđić iz sefa uzima 150.000 eura i po upustvu Kneževića predaje ih Vladanu Vujoviću kome je taj iznos dugovao.\n- Đurđić je od Rašovića 6. februara 2014. preuzeo 50.000 eura koje je prethodno uzeo iz sefa i predao Kneževiću. Tri dana kasnije, Đurđić je iz sefa uzeo 50.000 eura i po nalogu Kneževića taj novac uplatio na svoj žiro račun u IBM banci dok je 600 eura potrošio plaćajući dospjele obaveze Kneževića.\nKneževiću je 10. maja iste godine predao još 50.000 eura koje je prethodno Rašović uzeo iz sefa.\nArseniju Vujoviću je od novca iz sefa, 14. avgusta isplaćeno još 300.000 eura na ime dugovanja koje je Knežević imao prema njemu.\nPrema navodima optužnice, 29. avgusta 2014. godine Đurđić iz sefa uzima 70.000 eura i koristi ih za uplate na račune i kartice Duška Kneževića i članova njegove porodice\nPet dana kasnije od Rašovića preuzima još 70.000 eura od kojih 10.000 eura predaje Kneževiću, a sa ostalih 60.000 eura plaća obaveze Kneževića i sa njim povezanim licima.\nKonačno 25. novembra 2014. godine Đurđić od Rašovića preuzima 250.000 eura i predaje ih Kneževiću koji taj novac dalje koristi.\nMnogo duži je spisak novčanih iznosa koje je Rašović uzimao iz sefa i po nalogu Kneževića ga predavao njemu za lične potrebe, plaćao Kneževićeve račune za održavanje vile, predavao funkcioneru DPS-a Slavoljubu Stijepoviću ali i vozaču lidera PzP-a Nebojše Medojevića.